qundao/data-zh-poetry huggingface dataset:
戲贈文彦明·其二
作者：王庭珪
朝代：宋

酒酣拔劍悲生事，病起扶藜踏淺莎。
逆旅正如蝴蝶夢，還家試聽扊扅歌。
戴国和得潘衡墨法于意言之外今携之湖湘必有识之者作诗以送之
作者：王庭珪
朝代：宋
体裁：古风

老潘胶法秘不传，君独得之乃其天。此法彷佛如参禅，忽然有省夜不眠。又如神仙换骨法，应手不自知其然。湖东大帅天下贤，词源如海笔如椽。本是玉堂挥翰手，正要此物供磨研。醉题李白三百首，扫尽将军九万笺。老潘殁来知几年，声名始落潇湘川。君不见吕洞宾，竹丝篮子乌纱巾。长安市上无人识，唤作湖西卖墨人。
戴國和得潘衡墨法於意言之外今攜之湖湘必有識之者作詩以送之
作者：王庭珪
朝代：宋

老潘膠法秘不傳，君獨得之乃其天。
此法彷彿如參禪，忽然有省夜不眠。
又如神仙換骨法，應手不自知其然。
湖東大帥天下賢，詞源如海筆如椽。
本是玉堂揮翰手，正要此物供磨研。
醉題李白三百首，掃盡將軍九萬牋。
老潘殁來知幾年，聲名始落瀟湘川。
君不見呂洞賓，竹絲籃子烏紗巾。
長安市上無人識，喚作湖西賣墨人。
扶疏堂
作者：王庭珪
朝代：宋

碧草深林遶一区，何年开径洗烟芜。
晨光浮动三竿日，古木阴森十万夫。
静爱长松梢月色，绝无凡卉蔽檐隅。
残枝败叶风吹尽，帘捲山尖好画图。
扶疏堂
作者：王庭珪
朝代：宋

碧草深林遶一區，何年開徑洗烟蕪。
晨光浮動三竿日，古木陰森十萬夫。
靜愛長松梢月色，絕無凡卉蔽簷隅。
殘枝敗葉風吹盡，簾捲山尖好畫圖。
报恩寺避暑
作者：王庭珪
朝代：宋

风枝不动午云蒸，古寺嵯峨倚石层。
百丈虚廊荫华桷，半帘疏雨断飞蝇。
病余已怯金罇酒，捧立仍无玉盌冰。
奈此人间诸热恼，一杯清茗属高僧。
挽丁陶明县尉
作者：王庭珪
朝代：宋

东南作尉本神仙，化鹤家声亦宛然。
临欲骑鱼归海岛，犹能跃马拓弓絃。
花间载酒经旬日，陌上悲歌隔九泉。
尚有读书台下月，夜深还照碧池边。
挽丁陶明縣尉
作者：王庭珪
朝代：宋

東南作尉本神仙，化鶴家聲亦宛然。
臨欲騎魚歸海島，猶能躍馬拓弓絃。
花間載酒經旬日，陌上悲歌隔九泉。
尚有讀書臺下月，夜深還照碧池邊。
挽刘公弼
作者：王庭珪
朝代：宋

弟兄词赋喧场屋，晚岁乡闾誉益譁。
窗下残编雕草木，壁间遗翰走龙蛇。
蜡余几緉游山屐，书满千篇载鹿车。
痛惜蒲轮迎未果，寝门来哭泪横斜。
挽刘子仪
作者：王庭珪
朝代：宋

鬼伯歌朝露，归魂掩夜泉。
起家诗礼盛，折桂弟兄贤。
箭落双鵰日，君当化鹤年。
阿鸿今已贵，飞去欲摩天。
挽刘宗望
作者：王庭珪
朝代：宋

何年来卧北山霞，犹指海边团练家。
手把方书妙耕种，门高闾巷独清华。
两儿驹齿日千里，万卷牙籖架五车。
风动松篁起萧瑟，不堪回首听悲笳。
挽刘美中尚书
作者：王庭珪
朝代：宋

公方持槖我休官，握手平生出肺肝。
岂是尚书先着履，须知处士不弹冠。
文章进直金銮殿，槽枥空余宝马鞍。
忍看铭旌下螺浦，再携斗酒饯江干。
挽刘英臣
作者：王庭珪
朝代：宋
体裁：七言律诗

累世以赀雄里闾，惟公挟策似寒儒。欲将那律九经库，定胜江陵千木奴。玉树诸郎新命贵，锦囊丹诰宠光殊。当时籍甚吴丞相，恩泽今归两凤雏。
挽劉公弼
作者：王庭珪
朝代：宋

弟兄詞賦喧場屋，晚歲鄉閭譽益譁。
窗下殘編雕草木，壁間遺翰走龍蛇。
蠟餘幾緉遊山屐，書滿千篇載鹿車。
痛惜蒲輪迎未果，寢門來哭淚横斜。
挽劉子儀
作者：王庭珪
朝代：宋

鬼伯歌朝露，歸魂掩夜泉。
起家詩禮盛，折桂弟兄賢。
箭落雙鵰日，君當化鶴年。
阿鴻今已貴，飛去欲摩天。
挽劉宗望
作者：王庭珪
朝代：宋

何年來卧北山霞，猶指海邊團練家。
手把方書妙耕種，門高閭巷獨清華。
兩兒駒齒日千里，萬卷牙籖架五車。
風動松篁起蕭瑟，不堪回首聽悲笳。
挽劉美中尚書
作者：王庭珪
朝代：宋

公方持槖我休官，握手平生出肺肝。
豈是尚書先著履，須知處士不彈冠。
文章進直金鑾殿，槽櫪空餘寶馬鞍。
忍看銘旌下螺浦，再攜斗酒餞江干。
挽劉英臣
作者：王庭珪
朝代：宋

累世以貲雄里閭，惟公挾策似寒儒。
欲將那律九經庫，定勝江陵千木奴。
玉樹諸郎新命貴，錦囊丹誥寵光殊。
當時籍甚吳丞相，恩澤今歸兩鳳雛。
挽卢宜人二首·其一
作者：王庭珪
朝代：宋
体裁：五言律诗

崔卢唐旧族，谱系自名门。子舍三珠树，思刘七耳孙。是行将贵显，不及问平反。坐脱无凡语，人传有至言。
挽卢宜人二首·其二
作者：王庭珪
朝代：宋

高风林下闺门裏，几岁长斋绣佛前。
夫子雄才尹天邑，清魂独乐上蓬仙。
化为双鹤何方客，来置束刍南郡贤。
会致送车填广陌，他时彤史亦须编。
挽张氏安人
作者：王庭珪
朝代：宋
体裁：五言律诗

母子未相识，哀号彻九穹。一生何敢望，万里忽相逢。綵服旧儿戏，锦囊新诰封。悲歌满行路，千载想遗风。
挽張氏安人
作者：王庭珪
朝代：宋

母子未相識，哀號徹九穹。
一生何敢望，萬里忽相逢。
綵服舊兒戲，錦囊新誥封。
悲歌滿行路，千載想遺風。
挽彭子从郎中
作者：王庭珪
朝代：宋
体裁：七言律诗

岭北岭南持使节，湖西兼总大农钱。庙堂正赖持国计，蓬岛祗为蜕骨仙。郎省尚虚丹禁地，铭旌忽上洞庭船。衣冠不许挂神武，端谓犹堪济巨川。
挽彭子從郎中
作者：王庭珪
朝代：宋

嶺北嶺南持使節，湖西兼總大農錢。
廟堂正賴持國計，蓬島祗爲蜕骨仙。
郎省尚虚丹禁地，銘旌忽上洞庭船。
衣冠不許掛神武，端謂猶堪濟巨川。
挽徐子平·其一
作者：王庭珪
朝代：宋
体裁：七言律诗

数椽破屋临溪水，日日读书喧四邻。白首传经穷到骨，清风入座静无尘。堆窗史传千张纸，过隙光阴一转轮。富贵掀天亦埃灭，今时何必叹斯人。
挽徐子平·其一
作者：王庭珪
朝代：宋

數椽破屋臨溪水，日日讀書喧四鄰。
白首傳經窮到骨，清風入座静無塵。
堆窗史傳千張紙，過隙光陰一轉輪。
富貴掀天亦埃滅，今時何必歎斯人。
挽徐子平·其二
作者：王庭珪
朝代：宋
体裁：七言律诗

季子过徐因挂剑，吾诗似剑敢欺徐。才华本自轻场屋，诂训犹堪授里闾。踏雪打门人问字，载殽从学酒盈车。儿童诵得平生赋，不是兔园遗下书。
挽徐子平·其二
作者：王庭珪
朝代：宋

季子過徐因掛劍，吾詩似劍敢欺徐。
才華本自輕場屋，詁訓猶堪授里閭。
踏雪打門人問字，載殽從學酒盈車。
兒童誦得平生賦，不是兔園遺下書。
挽戴彦成通判
作者：王庭珪
朝代：宋

早岁同充上国宾，与君先占广寒春。
青云尚记当时事，黄土今埋如此人。
别驾朱幡泥饰屏，萦纡茜绶带铜银。
生前富贵无余恨，痛念堂遗白髪亲。
挽戴彦成通判
作者：王庭珪
朝代：宋

早歲同充上國賓，與君先占廣寒春。
青雲尚記當時事，黄土今埋如此人。
别駕朱幡泥飾屏，縈紆茜綬带銅銀。
生前富貴無餘恨，痛念堂遺白髪親。
挽易氏
作者：王庭珪
朝代：宋
体裁：古风

媪有才子邻我居，父老欲起高门闾。此媪不知家有无，但典髻鬟供买书。今朝恸哭城南道，忍送丧车入秋草。预愁来岁寒食时，不见襄阳德公嫂。
挽易氏
作者：王庭珪
朝代：宋

媪有才子鄰我居，父老欲起高門閭。
此媪不知家有無，但典髻鬟供買書。
今朝慟哭城南道，忍送喪車入秋草。
預愁來歲寒食時，不見襄陽德公嫂。
挽曾氏安人
作者：王庭珪
朝代：宋
体裁：七言律诗

令仪早出闺中秀，少日来归丞相家。能以功名勉夫子，忍看旌旐起悲笳。锦囊篆字金装出，玉佩鸣裾帔有霞。赠典有加儿亦贵，诰黄新墨字如鸦。
挽曾氏安人
作者：王庭珪
朝代：宋

令儀早出閨中秀，少日來歸丞相家。
能以功名勉夫子，忍看旌旐起悲笳。
錦囊篆字金裝出，玉珮鳴裾帔有霞。
贈典有加兒亦貴，誥黄新墨字如鴉。
挽欧阳仁叟
作者：王庭珪
朝代：宋

郡从簪缨贵，驺僮意气华。
呼卢晋公子，大侠鲁朱家。
锦臂夸豪放，银鞍走狭斜。
忍寻桃径裏，无主亦开花。
挽欧阳宜人
作者：王庭珪
朝代：宋
体裁：五言律诗

渤海家声赫，先朝御史孙。霞冠宜象服，腰笏拥鱼轩。五福寿尤贵，两儿名更喧。惟嗟汉阳远，不及问平反。
挽歐陽仁叟
作者：王庭珪
朝代：宋

郡從簪纓貴，騶僮意氣華。
呼盧晉公子，大俠魯朱家。
錦臂誇豪放，銀鞍走狹斜。
忍尋桃徑裏，無主亦開花。
挽歐陽宜人
作者：王庭珪
朝代：宋

渤海家聲赫，先朝御史孫。
霞冠宜象服，腰笏擁魚軒。
五福壽尤貴，兩兒名更喧。
惟嗟漢陽遠，不及問平反。
挽王修华
作者：王庭珪
朝代：宋
体裁：七言律诗

督赋宁居中上科，治身从此得名多。不闻老父踰垣走，且听儿童载道歌。吏不捉人真快乐，庭无留事足中和。邦民尽作婴儿泣，忍送輀车返烂柯。
挽王修華
作者：王庭珪
朝代：宋

督賦寧居中上科，治身從此得名多。
不聞老父踰垣走，且聽兒童載道歌。
吏不捉人真快樂，庭無留事足中和。
邦民盡作嬰兒泣，忍送輀車返爛柯。
挽王夫人
作者：王庭珪
朝代：宋
体裁：七言律诗

忆昔诸郎从板舆，当时人物渡江初。蓬莱阙外双飞鹤，葬会漳南数郡车。魄已成仙归阆苑，儿方着足上云衢。紫微即日趋严召，八座无因问起居。
挽王夫人
作者：王庭珪
朝代：宋

憶昔諸郎從板輿，當時人物渡江初。
蓬萊闕外雙飛鶴，葬會漳南數郡車。
魄已成仙歸閬苑，兒方着足上雲衢。
紫微即日趨嚴召，八座無因問起居。
挽王氏夫人
作者：王庭珪
朝代：宋

岁歉倾禾粟，宾来剪髪鬟。
其人今已朽，此事古尤难。
斜日衔峰顶，秋风想佩环。
出门惊弔客，双鹤下云间。
挽王氏夫人
作者：王庭珪
朝代：宋

歲歉傾禾粟，賓來剪髪鬟。
其人今已朽，此事古尤難。
斜日銜峰頂，秋風想珮環。
出門驚弔客，雙鶴下雲間。
挽王氏孺人
作者：王庭珪
朝代：宋

賜爵逢千載，皇恩下九關。
誥詞金篆字，珩珮玉連環。
陶母今有後，萊衣不復斑。
哀歌堪挽紼，徒有涙澘澘。
挽王氏孺人
作者：王庭珪
朝代：宋

赐爵逢千载，皇恩下九关。
诰词金篆字，珩佩玉连环。
陶母今有后，莱衣不復斑。
哀歌堪挽绋，徒有涙澘澘。
挽王自然二首·其一
作者：王庭珪
朝代：宋

耆旧风流绝后尘，尚容晚歳接冠巾。
英豪取友半天下，论议常倾一座人。
横槊阵前工草檄，结庐江上老垂纶。
只今遗像髯如棘，犹足堂堂耸缙绅。
挽王自然二首·其一
作者：王庭珪
朝代：宋

耆舊風流絕後塵，尚容晚歳接冠巾。
英豪取友半天下，論議常傾一座人。
横槊陣前工草檄，結廬江上老垂綸。
只今遺像髯如棘，猶足堂堂聳縉紳。
挽王自然二首·其二
作者：王庭珪
朝代：宋

衣冠南渡塞螺川，始識蓬萊王自然。
舌捲風雷翻海岳，學窮精祲出人天。
歸來元亮荒三徑，老去揚雄有一廛。
斗酒隻雞思欲致，無因下馬拜新阡。
挽王自然二首·其二
作者：王庭珪
朝代：宋

衣冠南渡塞螺川，始识蓬莱王自然。
舌捲风雷翻海岳，学穷精祲出人天。
归来元亮荒三径，老去扬雄有一廛。
斗酒隻鸡思欲致，无因下马拜新阡。
挽盧宜人二首·其一
作者：王庭珪
朝代：宋

崔盧唐舊族，譜系自名門。
子舍三珠樹，思劉七耳孫。
是行將貴顯，不及問平反。
坐脫無凡語，人傳有至言。
挽盧宜人二首·其二
作者：王庭珪
朝代：宋

高風林下閨門裏，幾歲長齋繡佛前。
夫子雄才尹天邑，清魂獨樂上蓬仙。
化爲雙鶴何方客，來置束芻南郡賢。
會致送車填廣陌，他時彤史亦須編。
挽瞿氏
作者：王庭珪
朝代：宋

徒身諸福壽尤豐，魄返仙曹第幾宮。
西土夢星生太白，東牀選壻得梁鴻。
豈無名士當時論，自有夫人林下風。
來弔不知何處客，化爲雙鶴却飛空。
挽瞿氏
作者：王庭珪
朝代：宋

徒身诸福寿尤丰，魄返仙曹第几宫。
西土梦星生太白，东床选壻得梁鸿。
岂无名士当时论，自有夫人林下风。
来弔不知何处客，化为双鹤却飞空。
挽罗荆老
作者：王庭珪
朝代：宋

初挟儒书战举场，弟兄旗鼓亦相当。
探囊聊復起人死，繫肘空余济世方。
汉苑旧尝知姓字，壶天今别有仙乡。
老龙犹抱玉函诀，夜扣柴门乞酒浆。
挽羅荆老
作者：王庭珪
朝代：宋

初挾儒書戰舉場，弟兄旗鼓亦相當。
探囊聊復起人死，繫肘空餘濟世方。
漢苑舊嘗知姓字，壺天今别有仙鄉。
老龍猶抱玉函訣，夜扣柴門乞酒漿。
挽聂氏孺人
作者：王庭珪
朝代：宋

陇上庞公女，相家裴十娘。
空门参白足，佳壻得黄香。
木马风前响，莲花火裏芳。
弥陀真乐土，环佩响锵锵。
挽聶氏孺人
作者：王庭珪
朝代：宋

隴上龐公女，相家裴十娘。
空門參白足，佳壻得黄香。
木馬風前響，蓮花火裏芳。
彌陀真樂土，環珮響鏘鏘。
挽范孺人
作者：王庭珪
朝代：宋

少日來歸奉藻蘋，一門冠蓋擁朱輪。
平生未識德公嫂，比歲纔依孟母鄰。
魂返蓬萊三萬里，鶴歸華表幾千春。
南州高士應匍匐，忍看靈車下北津。
挽范孺人
作者：王庭珪
朝代：宋

少日来归奉藻苹，一门冠盖拥朱轮。
平生未识德公嫂，比岁纔依孟母邻。
魂返蓬莱三万里，鹤归华表几千春。
南州高士应匍匐，忍看灵车下北津。
挽郑教授
作者：王庭珪
朝代：宋

仰高虽未接华裾，清论时容着野夫。
挂剑未能临死穴，隔江何处奠生刍。
凄凉陶令松三径，寂寞扬雄宅一区。
插架尚余三万轴，传家宜有凤凰雏。
挽郭氏孺人
作者：王庭珪
朝代：宋

择对真佳壻，传家好弟兄。
魂飞瑶海岸，风断玉箫声。
举案人何在，埋文谁作铭。
潘郎今未老，他日看襃荣。
挽郭氏孺人
作者：王庭珪
朝代：宋

擇對真佳壻，傳家好弟兄。
魂飛瑤海岸，風斷玉簫聲。
舉案人何在，埋文誰作銘。
潘郎今未老，他日看襃榮。
挽鄭教授
作者：王庭珪
朝代：宋

仰高雖未接華裾，清論時容著野夫。
掛劍未能臨死穴，隔江何處奠生芻。
淒涼陶令松三徑，寂寞揚雄宅一區。
插架尚餘三萬軸，傳家宜有鳳凰雛。
挽露氏恭人
作者：王庭珪
朝代：宋

华胄东京旧，青楼大道边。
渡江离险阻，举族得安全。
追赏荣身后，褒封及眼前。
清魂在蓬岛，彷佛缀羣仙。
挽露氏恭人
作者：王庭珪
朝代：宋

華胄東京舊，青樓大道邊。
渡江離險阻，舉族得安全。
追賞榮身後，褒封及眼前。
清魂在蓬島，彷彿綴羣仙。
挽黄忠臣二首·其一
作者：王庭珪
朝代：宋

忆昔相逢子少年，诗书从我日磨研。
平生极力欲推挽，世事惊人忽变迁。
未辩嘘枯送天上，忍收遗骨葬江边。
双亲白髪终身恨，不见青衫落眼前。
挽黄忠臣二首·其一
作者：王庭珪
朝代：宋

憶昔相逢子少年，詩書從我日磨研。
平生極力欲推挽，世事驚人忽變遷。
未辯嘘枯送天上，忍收遺骨葬江邊。
雙親白髪終身恨，不見青衫落眼前。
挽黄忠臣二首·其二
作者：王庭珪
朝代：宋

书报登科墨未干，已闻弔客在门阑。
只传金榜升华省，不得丹梯上广寒。
赋就两番随计吏，花开一日遍长安。
谁知鬼录南宫籍，却作修文地下官。
挽黄忠臣二首·其二
作者：王庭珪
朝代：宋

書報登科墨未乾，已聞弔客在門闌。
只傳金榜升華省，不得丹梯上廣寒。
賦就兩番隨計吏，花開一日遍長安。
誰知鬼錄南宮籍，却作修文地下官。
新学□□□落成释奠诸生毕集喜而有作
作者：王庭珪
朝代：宋
体裁：七言律诗

洗尽西江战伐尘，忽开黉宇照城闉。一时人物风云会，千里溪山俎豆新。傥使将军皆遣子，定知夷狄却来宾。修文偃武须今日，鸣玉锵金未乏人。
新學□□□落成釋奠諸生畢集喜而有作
作者：王庭珪
朝代：宋

洗盡西江戰伐塵，忽開黌宇照城闉。
一時人物風雲會，千里溪山俎豆新。
儻使將軍皆遣子，定知夷狄卻來賓。
修文偃武須今日，鳴玉鏘金未乏人。
方外庵听惠端弹琴明日赴李似矩尚书招
作者：王庭珪
朝代：宋
体裁：古风

浮云捲尽天无风，青山衔日犹半红。谁弹乌啼夜鹤怨，平明结客长安中。大颠初识韩吏部，清檗亦参裴相公。尚书气欲吞胡虏，手挽天河作霖雨。响泉韵磬应自携，昵昵莫为儿女语。为陈古操有平戎，此曲聊堪佐旗鼓。
方外菴聽惠端彈琴明日赴李似矩尚書招
作者：王庭珪
朝代：宋

浮雲捲盡天無風，青山銜日猶半紅。
誰彈烏啼夜鶴怨，平明結客長安中。
大顛初識韓吏部，清檗亦參裴相公。
尚書氣欲吞胡虜，手挽天河作霖雨。
響泉韻磬應自攜，昵昵莫爲兒女語。
爲陳古操有平戎，此曲聊堪佐旗鼓。
早春怀叶观察
作者：王庭珪
朝代：宋
体裁：七言律诗

门前江水有春声，鹭浴沙汀照眼明。诗律未堪传乐府，酒兵聊且下愁城。无穷涧草争青出，自在岩花绝壁生。忽忆江南护戎老，晴窗磨墨听新莺。
早春懷葉觀察
作者：王庭珪
朝代：宋

門前江水有春聲，鷺浴沙汀照眼明。
詩律未堪傳樂府，酒兵聊且下愁城。
無窮澗草爭青出，自在巖花絕壁生。
忽憶江南護戎老，晴窗磨墨聽新鶯。
早春游孔志行园
作者：王庭珪
朝代：宋

小圃傍城郭，新堂磨碧砖。
青枫未鑚火，高柳已参天。
好鸟又相语，幽葩自在妍。
敲门时径造，不问主人贤。
早春遊孔志行園
作者：王庭珪
朝代：宋

小圃傍城郭，新堂磨碧甎。
青楓未鑚火，高柳已參天。
好鳥又相語，幽葩自在妍。
敲門時逕造，不問主人賢。
早行
作者：王庭珪
朝代：宋

羣雞鼓翼天欲光，井上梧桐生微凉。
殘星爛爛或出沒，初日淡淡開青蒼。
楚妃臺邊曉雲碧，伏波廟前秋草黄。
騷人辛苦拾何物，沅有芷兮今已香。
早行
作者：王庭珪
朝代：宋

羣鸡鼓翼天欲光，井上梧桐生微凉。
残星烂烂或出没，初日淡淡开青苍。
楚妃台边晓云碧，伏波庙前秋草黄。
骚人辛苦拾何物，沅有芷兮今已香。
明堂侍祠詩·其一
作者：王庭珪
朝代：宋

唱徹嚴更鳳鑰開，侍祠濟濟列崇陔。
小臣亦忝廊西獻，惟秉溫恭封越來。
明堂侍祠詩·其二
作者：王庭珪
朝代：宋

玉佩珊珊出禁扉，金蓮分炬散芳菲。
祠班咫尺臨黄道，惹得天香滿袖歸。
明堂侍祠诗·其一
作者：王庭珪
朝代：宋

唱彻严更凤钥开，侍祠济济列崇陔。
小臣亦忝廊西献，惟秉温恭封越来。
春日山行
作者：王庭珪
朝代：宋

緩鞚青絲馬不嘶，春山草長靜柴扉。
迸林新笋斑斑出，隔水幽禽款款飛。
雨過泉聲鳴嶺背，日長花氣撲人衣。
雲藏遠岫茶烟起，知有僧居在翠微。
春日山行
作者：王庭珪
朝代：宋
体裁：七言律诗

缓鞚青丝马不嘶，春山草长静柴扉。迸林新笋斑斑出，隔水幽禽款款飞。雨过泉声鸣岭背，日长花气扑人衣。云藏远岫茶烟起，知有僧居在翠微。
春日携頔子同刘养正教授游凈国寺至李家园
作者：王庭珪
朝代：宋

野外烟光阔，僧园竹径通。
柳丝摇嫩绿，桃雨落轻红。
处处花如旧，年年人不同。
自矜双足徤，着屐试春风。
春日攜頔子同劉養正教授遊凈國寺至李家園
作者：王庭珪
朝代：宋

野外煙光闊，僧園竹逕通。
柳絲摇嫩綠，桃雨落輕紅。
處處花如舊，年年人不同。
自矜雙足徤，著屐試春風。
春日横山堂有怀谢直夫用前韵奉寄
作者：王庭珪
朝代：宋
体裁：七言律诗

解道澄江元有声，东山出处更关情。高吟正忆西堂梦，妙语又逢春草生。沙尾断篷垂钓远，峰头晚日落船明。不将军骑惊猿鹤，岩谷犹传此段清。
春日横山堂有懷謝直夫用前韻奉寄
作者：王庭珪
朝代：宋

解道澄江元有聲，東山出處更關情。
高吟正憶西堂夢，妙語又逢春草生。
沙尾斷篷垂釣遠，峰頭晚日落船明。
不將軍騎驚猿鶴，巖谷猶傳此段清。
春日游鸽湖山
作者：王庭珪
朝代：宋

风起羣木末，花开两壁香。
山溪云影变，人静鸟声长。
绀殿横崖起，飞泉喷玉光。
扣门僧出定，弹指下禅床。
春日遊鴿湖山
作者：王庭珪
朝代：宋

風起羣木末，花開兩壁香。
山溪雲影變，人靜鳥聲長。
紺殿横崖起，飛泉噴玉光。
扣門僧出定，彈指下禪牀。
春晓招友人
作者：王庭珪
朝代：宋
体裁：七言律诗

庭前好树宿烟浮，上有珍禽啼不休。花发乱红稠屋角，柳翻新绿出墙头。起看霄汉知晴色，旋买壶觞办胜游。平旦争门人竞入，与君先上望京楼。
春晚同石子文游欧阳参军园问其主人已物故独一老妇开门亭槛幽雅酴醿方盛开因叹二年卜居邻巷相去数十步而未尝一到作诗记之·其一
作者：王庭珪
朝代：宋

百花狼藉草如茵，谁与东皇殿后尘。
故放酴醿教独步，更无凡木敢争春。
杖藜亦偶逢幽径，扣户何须问主人。
坐久忽思归路晚，举头香雪落乌巾。
春晚同石子文游欧阳参军园问其主人已物故独一老妇开门亭槛幽雅酴醿方盛开因叹二年卜居邻巷相去数十步而未尝一到作诗记之·其二
作者：王庭珪
朝代：宋

居邻曲巷有朱扉，未许墙东宋玉窥。
春草满池惊昼梦，酴醿万朵压繁枝。
湘西江上参军宅，黄四娘家子美诗。
他日沅陵寻故事，为余收入楚人词。
春晚同石子文遊歐陽參軍園問其主人已物故獨一老婦開門亭檻幽雅酴醿方盛開因歎二年卜居鄰巷相去數十步而未嘗一到作詩記之·其一
作者：王庭珪
朝代：宋

百花狼藉草如茵，誰與東皇殿後塵。
故放酴醿教獨步，更無凡木敢爭春。
杖藜亦偶逢幽徑，扣戶何須問主人。
坐久忽思歸路晚，舉頭香雪落烏巾。
春晚同石子文遊歐陽參軍園問其主人已物故獨一老婦開門亭檻幽雅酴醿方盛開因歎二年卜居鄰巷相去數十步而未嘗一到作詩記之·其二
作者：王庭珪
朝代：宋

居鄰曲巷有朱扉，未許牆東宋玉窺。
春草滿池驚晝夢，酴醿萬朵壓繁枝。
湘西江上參軍宅，黄四娘家子美詩。
他日沅陵尋故事，爲余收入楚人詞。
春曉招友人
作者：王庭珪
朝代：宋

庭前好樹宿烟浮，上有珍禽啼不休。
花發亂紅稠屋角，柳翻新綠出牆頭。
起看霄漢知晴色，旋買壺觴辦勝遊。
平旦爭門人競入，與君先上望京樓。
晓行唐兴寺道中寄刘美中
作者：王庭珪
朝代：宋
体裁：五言律诗

雨洗穹色静，云开晓碧初。峰峦争峭拔，台殿已清虚。村落孤烟起，人家半岭居。回看岩际寺，几欲倒骑驴。
晚春
作者：王庭珪
朝代：宋
体裁：七言绝句

残花不待恶风吹，细雨浮花半出篱。篱外行人错回首，黄鹂飞上绿杨枝。
晚春
作者：王庭珪
朝代：宋

殘花不待惡風吹，細雨浮花半出籬。
籬外行人錯回首，黄鸝飛上綠楊枝。
暴雨初晴
作者：王庭珪
朝代：宋

冯夷聒天夜椎鼓，尽驱羣龙起行雨。
阿香推出雷公车，恶风动掣不周柱。
似闻帝坐清霞宫，号令羣龙收恶风。
便令万物有生意，虞渊取日当春空。
暴雨初晴
作者：王庭珪
朝代：宋

馮夷聒天夜椎鼓，盡驅羣龍起行雨。
阿香推出雷公車，惡風動掣不周柱。
似聞帝坐清霞宮，號令羣龍收惡風。
便令萬物有生意，虞淵取日當春空。
曉行唐興寺道中寄劉美中
作者：王庭珪
朝代：宋

雨洗穹色靜，雲開曉碧初。
峰巒爭峭拔，臺殿已清虛。
村落孤煙起，人家半嶺居。
回看巖際寺，幾欲倒騎驢。
曦上人頃脫塵網可謂俊哉衲僧也絕句贈之
作者：王庭珪
朝代：宋

震林獅子非凡獸，脫網鯉魚真衲僧。
宿垢消磨應已盡，竿頭海底任横行。
曦上人顷脱尘网可谓俊哉衲僧也绝句赠之
作者：王庭珪
朝代：宋
体裁：七言绝句

震林狮子非凡兽，脱网鲤鱼真衲僧。宿垢消磨应已尽，竿头海底任横行。
書覺範詩後
作者：王庭珪
朝代：宋

憶探驪龍頷底珠，湘山同賦夜啼烏。
當時吟罷鬼神泣，此段如今掃地無。
朱致一來守辰州先致啟書余以病未及答而致一壓境以詩迎之
作者：王庭珪
朝代：宋

麗譙高壘武陵西，西望雙紅捲使旗。
玉帳靜驅千騎弩，銅符遙鎮五溪夷。
我遭白簡爲遷客，君擁朱輪把一麾。
諸洞带刀迎馬首，略無征鼓動邊陲。
朱致一来守辰州先致启书余以病未及答而致一压境以诗迎之
作者：王庭珪
朝代：宋
体裁：七言律诗

丽谯高垒武陵西，西望双红捲使旗。玉帐静驱千骑弩，铜符遥镇五溪夷。我遭白简为迁客，君拥朱轮把一麾。诸洞带刀迎马首，略无征鼓动边陲。
朱通判見訪病不能出以詩謝之
作者：王庭珪
朝代：宋

鳴珂傳響動比鄰，爭看題輿朱兩輪。
節擁兵符分半刺，道經山邑訪閑人。
行春號令清如水，落筆篇章妙入神。
應念窮愁病書客，經年顦顇楚江濱。
朱通判见访病不能出以诗谢之
作者：王庭珪
朝代：宋

鸣珂传响动比邻，争看题舆朱两轮。
节拥兵符分半刺，道经山邑访闲人。
行春号令清如水，落笔篇章妙入神。
应念穷愁病书客，经年顦顇楚江滨。
李仲孙佩兰轩
作者：王庭珪
朝代：宋
体裁：古风

我友李仲孙，饬身一何介。被服古衣冠，昂然伟而怪。开轩蓬户中，纫兰以为佩。布袍揖公卿，脱帻卧江海。方其得意时，天地不能碍。荷锄入深林，剪薙发幽荟。清芬动窗壁，蕙若连光彩。君看紫绶翁，腰垂黄金带。璜珩错琚瑀，印章如斗大。步趋踏龙尾，锵然中音会。岂如此香草，擢秀繁霜外。秋风落万木，臭味久逾在。我思轩中人，免食三斗艾。梦寐欲见之，一往清鼻界。
李仲孫佩蘭軒
作者：王庭珪
朝代：宋

我友李仲孫，飭身一何介。
被服古衣冠，昂然偉而怪。
開軒蓬戶中，紉蘭以爲佩。
布袍揖公卿，脫幘卧江海。
方其得意時，天地不能礙。
荷鋤入深林，剪薙發幽薈。
清芬動窗壁，蕙若連光彩。
君看紫綬翁，腰垂黄金带。
璜珩錯琚瑀，印章如斗大。
步趨踏龍尾，鏘然中音會。
豈如此香草，擢秀繁霜外。
秋風落萬木，臭味久逾在。
我思軒中人，免食三斗艾。
夢寐欲見之，一往清鼻界。
李伯时画像赞
作者：王庭珪
朝代：宋
体裁：赞

非佛非仙，亦非儒者。硉硉矹矹，名满天下。孰貌其真，非真非假。读东坡诗，乃识此画。
李伯時畫像贊
作者：王庭珪
朝代：宋

非佛非仙，亦非儒者。
硉硉矹矹，名滿天下。
孰貌其真，非真非假。
讀東坡詩，乃識此畫。
李守拉登譙門觀修城
作者：王庭珪
朝代：宋

忽見金湯峙塞垣，麗譙雄冠楚山川。
門開下瞰雙溪水，壁立新磨萬丈甎。
招撫番夷應有術，折衝罇俎正臨邊。
邊頭卧鼓休戈甲，坐對春風理管弦。
李守拉登谯门观修城
作者：王庭珪
朝代：宋

忽见金汤峙塞垣，丽谯雄冠楚山川。
门开下瞰双溪水，壁立新磨万丈砖。
招抚番夷应有术，折衝罇俎正临边。
边头卧鼓休戈甲，坐对春风理管弦。
李居士煎茶再次前韵赠之
作者：王庭珪
朝代：宋

东山寺裏逢君语，问君何谓西来祖。
鼻孔撩天唤不譍，呼童汲水敲茶鼓。
李居士煎茶再次前韻贈之
作者：王庭珪
朝代：宋

東山寺裏逢君語，問君何謂西來祖。
鼻孔撩天喚不譍，呼童汲水敲茶鼓。
李真狂过卢溪卢溪虑其狂之无所归作狂语箴之
作者：王庭珪
朝代：宋

江南有狂客，气欲横九州。
朝为长安市上游，暮出箦中思报仇。
皇天恐尔狂不休，囚鏁置之东海头。
卢溪为脱千金裘，换酒仍作商声讴。
醉来骑折六龙背，醒后槌碎黄鹤楼。
摩霄拔剑斫月窟，何如投笔亦封侯。
白昼杀人夸意气，何如烟雨卧渔舟。
李真狂過盧溪盧溪慮其狂之無所歸作狂語箴之
作者：王庭珪
朝代：宋

江南有狂客，氣欲横九州。
朝爲長安市上遊，暮出簀中思報仇。
皇天恐爾狂不休，囚鏁置之東海頭。
盧溪爲脫千金裘，換酒仍作商聲謳。
醉來騎折六龍背，醒後槌碎黄鶴樓。
摩霄拔劍斫月窟，何如投筆亦封侯。
白晝殺人誇意氣，何如煙雨卧漁舟。
李郎中生日
作者：王庭珪
朝代：宋
体裁：七言律诗

三槐堂下清阴满，太华峰头绿叶圆。天上正开炎帝历，人间初识岁星年。名郎早合归华省，藏室行当缀列仙。雉堞新崇边垒壮，长城不独有前贤。
李郎中生日
作者：王庭珪
朝代：宋

三槐堂下清陰滿，太華峰頭綠葉圓。
天上正開炎帝歷，人間初識歲星年。
名郎早合歸華省，藏室行當綴列仙。
雉堞新崇邊壘壯，長城不獨有前賢。
杨文发将趍行朝辄用所惠诗次韵一首赠别
作者：王庭珪
朝代：宋

欲赠初无金错刀，待凭巧冶铸豪曹。
公家勋业麒麟上，国史声名泰华高。
已见郎君如玉树，便为名士读离骚。
甄逢他日惊人去，标目须经大手襃。
杨文发自长沙相别忽来权邑惠诗次其韵
作者：王庭珪
朝代：宋

湘水东边唤渡舟，湘天欲暮使人愁。
岂期陶令来为县，应念庞公不入州。
索我题诗今老矣，看君下笔几时休。
论文把酒诚堪乐，莫叹罇前欠杜秋。
柳梢青
作者：王庭珪
朝代：宋

蘭亭絲竹。高會群賢，其人如玉。曲水流觴，燈前細雨，簷花蔌蔌。舞雩初試春衣，聽詠歌、童子五六。澤畔行吟，沙汀拾翠，滿江新綠。
柳梢青（和张元晖清明）
作者：王庭珪
朝代：宋
体裁：词

兰亭丝竹。高会群贤，其人如玉。曲水流觞，灯前细雨，檐花蔌蔌。舞雩初试春衣，听咏歌、童子五六。泽畔行吟，沙汀拾翠，满江新绿。
桃源忆故人·催花一霎清明雨
作者：王庭珪
朝代：宋

催共一霎清明雨。留得东风且住。两岸柳汀烟坞。未放行人去。人如双鹄云间举。明夜扁舟何处。只向武陵南渡。便是长安路。
桃源忆故人·辰州泛舟送郭景文、周子康赴行在
作者：王庭珪
朝代：宋
体裁：词

催花一霎清明雨。留得东风且住。两岸柳汀烟坞。未放行人去。人如双鹄云间举。明夜扁舟何处。只向武陵南渡。便是长安路。
梁道人借示丹經數册閱未遍輒告行歸其書贈之以詩二首·其一
作者：王庭珪
朝代：宋

丹經汗損幾車牛，奥意難從紙上搜。
相見纒腰無十萬，待看騎鶴上揚州。
梁道人借示丹經數册閱未遍輒告行歸其書贈之以詩二首·其二
作者：王庭珪
朝代：宋

夜半滄溟看日頭，忽聞風雨下層樓。
却尋雙徑朝金闕，又跨蒼龍海上遊。
梁道人借示丹经数册阅未遍辄告行归其书赠之以诗二首·其一
作者：王庭珪
朝代：宋

丹经汗损几车牛，奥意难从纸上搜。
相见纒腰无十万，待看骑鹤上扬州。
梁道人借示丹经数册阅未遍辄告行归其书赠之以诗二首·其二
作者：王庭珪
朝代：宋
体裁：七言绝句

夜半沧溟看日头，忽闻风雨下层楼。却寻双径朝金阙，又跨苍龙海上游。
楊文發將趍行朝輒用所惠詩次韻一首贈别
作者：王庭珪
朝代：宋

欲贈初無金錯刀，待憑巧冶鑄豪曹。
公家勳業麒麟上，國史聲名泰華高。
已見郎君如玉樹，便爲名士讀離騷。
甄逢他日驚人去，標目須經大手襃。
楊文發自長沙相别忽來權邑惠詩次其韻
作者：王庭珪
朝代：宋

湘水東邊喚渡舟，湘天欲暮使人愁。
豈期陶令來爲縣，應念龐公不入州。
索我題詩今老矣，看君下筆幾時休。
論文把酒誠堪樂，莫歎罇前欠杜秋。
次前韵酬刘大虚惠端砚
作者：王庭珪
朝代：宋

端溪之水深莫测，千夫挽绠下取石。
溪翁采得归不眠，夜劚鹄卵出苍璧。
君从何处得此宝，赠我惭非玉堂客。
况无徤笔写银鈎，墨汁徒翻老鸦黑。
次前韵酬刘美中
作者：王庭珪
朝代：宋

笔势斓斑如虎卧，何止风流盖江左。
新诗吟出鸾鳯音，晓莺未啼春欲破。
始知李白飘然思，俊语天成安用些。
凤箫声不类人间，玉管定非人所作。
可怜洛下书生冷，雷转空肠发清饿。
终日长哦学不成，掩鼻皱眉相赞佐。
与公并辔且西游，举扇勿忧尘土涴。
次前韵酬周公予年家
作者：王庭珪
朝代：宋

君家大阮声辉赫，当年并试龙墀石。
小阮风流不减人，一家顿有双联璧。
共题鴈塔多名卿，溪头独作渔竿客。
身经离乱偶相逢，怪我婆娑鬓犹黑。
次前韵酬罗思义
作者：王庭珪
朝代：宋

君章梦吞五色翼，未羡充宗得文石。
远孙词采亦班班，復见光芒动奎壁。
我住江南君住北，北人今作江南客。
论诗争胜类摴蒱，一喝成卢子俱黑。
次前韵酬董衮臣使君见寄
作者：王庭珪
朝代：宋

少年通籍金闺裏，持节荆湖已三至。
巴陵江水天上来，楼观峥嵘半天起。
使君才气雄山东，豪曹巨阙谁争锋。
谯门高开洞庭野，鼓角震动鱼龙宫。
此中为郡最佳处，讌间不復谈征虏。
题诗远寄江外人，政恐六丁来下取。
次前韵酬赵提干二首·其一
作者：王庭珪
朝代：宋
体裁：七言绝句

解作新诗似乐章，交情风味敌壶觞。平生阅士知多少，耸壑昂霄见此郎。
次前韵酬赵提干二首·其二
作者：王庭珪
朝代：宋
体裁：七言绝句

留滞沅湘见此郎，气如九月雁横霜。麻鞋踏雪穿沙底，赐履他年出上方。
次前韻酬劉大虚惠端硯
作者：王庭珪
朝代：宋

端溪之水深莫測，千夫挽綆下取石。
溪翁採得歸不眠，夜劚鵠卵出蒼璧。
君從何處得此寶，贈我慚非玉堂客。
况無徤筆寫銀鈎，墨汁徒翻老鴉黑。
次前韻酬劉美中
作者：王庭珪
朝代：宋

筆勢斕斑如虎卧，何止風流蓋江左。
新詩吟出鸞鳯音，曉鶯未啼春欲破。
始知李白飄然思，俊語天成安用些。
鳳簫聲不類人間，玉管定非人所作。
可憐洛下書生冷，雷轉空腸發清餓。
終日長哦學不成，掩鼻皺眉相贊佐。
與公並轡且西遊，舉扇勿憂塵土涴。
次前韻酬周公予年家
作者：王庭珪
朝代：宋

君家大阮聲輝赫，當年並試龍墀石。
小阮風流不减人，一家頓有雙聯璧。
共題鴈塔多名卿，溪頭獨作漁竿客。
身經離亂偶相逢，怪我婆娑鬢猶黑。
次前韻酬羅思義
作者：王庭珪
朝代：宋

君章夢吞五色翼，未羡充宗得文石。
遠孫詞采亦班班，復見光芒動奎壁。
我住江南君住北，北人今作江南客。
論詩爭勝類摴蒱，一喝成盧子俱黑。
次前韻酬董袞臣使君見寄
作者：王庭珪
朝代：宋

少年通籍金閨裏，持節荆湖已三至。
巴陵江水天上來，樓觀崢嶸半天起。
使君才氣雄山東，豪曹巨闕誰爭鋒。
譙門高開洞庭野，鼓角震動魚龍宮。
此中爲郡最佳處，讌間不復談征虜。
題詩遠寄江外人，政恐六丁來下取。
次前韻酬趙提幹二首·其一
作者：王庭珪
朝代：宋

解作新詩似樂章，交情風味敵壺觴。
平生閲士知多少，聳壑昂霄見此郎。
次前韻酬趙提幹二首·其二
作者：王庭珪
朝代：宋

留滯沅湘見此郎，氣如九月雁横霜。
麻鞋踏雪穿沙底，賜履他年出上方。
次前題兩首·其一
作者：王庭珪
朝代：宋

玉宇初凉江練靜，夜深風雨更凄清。
從教洗出峰頭路，雲破星翻月自生。
次前題兩首·其二
作者：王庭珪
朝代：宋

坐待凉蟾雨欲傾，一罇相對晚風清。
甲兵正要天河洗，秉燭無妨對麴生。
次前题两首·其一
作者：王庭珪
朝代：宋
体裁：七言绝句

玉宇初凉江练静，夜深风雨更凄清。从教洗出峰头路，云破星翻月自生。
次前题两首·其二
作者：王庭珪
朝代：宋

坐待凉蟾雨欲倾，一罇相对晚风清。
甲兵正要天河洗，秉烛无妨对曲生。
次韵义夫同年见寄二首·其一
作者：王庭珪
朝代：宋

青袍犹带御炉烟，坐觉江湖岁月迁。
忆在九霄联雁塔，恍如三尺铸龙泉。
荐书飞鹗闻天上，綵笔题诗落眼前。
白髮郎官才力徤，知公家世似韦贤。
次韵义夫同年见寄二首·其二
作者：王庭珪
朝代：宋

高文落纸自生烟，论着传家继史迁。
气压千军横入阵，词倾三峡倒流泉。
赐袍初并龙墀下，走马同过凤阙前。
一落江湖坐穷困，顾予何敢望诸贤。
次韵任子严·其一
作者：王庭珪
朝代：宋
体裁：七言绝句

解访江南处士庐，行藏正自与时迂。题诗更及夜郎客，此段如今绝世无。
次韵任子严·其二
作者：王庭珪
朝代：宋
体裁：七言绝句

君是石渠东观人，小邦聊见宰官身。山僧似不孤题品，众角丛中有一麟。
次韵伍孺安赋草堂瑞香
作者：王庭珪
朝代：宋

草屋帘垂地，移花共宴游。
艷姬香入骨，熏炷锦幪头。
绝世方名立，残霞暮不收。
夜声灯影乱，犹觉带娇羞。
次韵何倅雪诗
作者：王庭珪
朝代：宋
体裁：七言律诗

半夜阴风捲地来，平明犬吠恐为灾。高吟梁苑词方就，醉卧袁门打不开。贫甚此时穿履出，兴阑何处棹舟回。琼楼玉宇非人世，疑共卢敖上九垓。
次韵傅彦本三首·其一
作者：王庭珪
朝代：宋
体裁：古风

介子赍金持汉节，欲斩楼兰言剀切。建康家谱不传人，万口讴谣同一舌。仍闻载书盈几车，指甲生花掌卧蛇。祖风凛凛世不乏，笑我穷山采蕨芽。
次韵傅彦本三首·其三
作者：王庭珪
朝代：宋
体裁：古风

国步未宁谁仗节，慷慨谈兵多感切。当时日厌五侯鲭，子云笔札君卿舌。争如不识金银车，亦无字画能惊蛇。且吟老杜江头句，细柳新蒲又吐芽。
次韵傅彦本三首·其二
作者：王庭珪
朝代：宋

友琴安用胡公节，帘捲鸣弦自清切。
忽闻飞语衝骇机，亦虑过时听反舌。
仁风西来随传车，挥毫落纸蟠蛟蛇。
正逢久旱得霖雨，一洗槎枿皆萌芽。
次韵刘升卿惠焦坑寺茶用东坡韵
作者：王庭珪
朝代：宋

日出城门啼早鸦，杖藜投足野僧家。
非关西寺钟前饭，要看南枝雪裏花。
玉局偶然留妙语，焦坑从此贵新茶。
刘郎寄我兼长句，落笔更如锥画沙。
次韵刘唐卿
作者：王庭珪
朝代：宋
体裁：七言律诗

看铸铜人五百年，摩挲已是落因缘。洛州司马老方遇，梁苑词人晚见延。稚子诗书聊可喜，荒村草木亦堪怜。庞公要说无生话，儿女团栾在眼前。
次韵刘子方喜雪
作者：王庭珪
朝代：宋

万木寒痴冻不苏，六花争巧出枯株。
天将平地开银阙，人似清冰在玉壶。
未见囓毡持汉节，徒闻穿履待公车。
月边恐有瑶台路，拟欲凌空谒帝居。
次韵刘惠直梅花二绝句·其一
作者：王庭珪
朝代：宋
体裁：七言绝句

雪压寒梢玉作容，岭头相见又东风。人间欲问春消息，半在竹桥溪影中。
次韵刘惠直梅花二绝句·其二
作者：王庭珪
朝代：宋
体裁：七言绝句

吴姬玉面如相识，寒立山隈欲下来。先与江南作春色，一枝倾倒向人开。
次韵刘景明寄诗求近作
作者：王庭珪
朝代：宋

道边垂柳绿阴阴，马上携书阅古今。
陋巷岂无人载酒，他乡谁是子知音。
鲲鹏未化风云外，江海相思歳月深。
远寄雕章觅新句，穷愁唯有苦寒吟。
次韵刘炳先昆仲见寄
作者：王庭珪
朝代：宋
体裁：七言律诗

未有新诗敌庾郎，徒将断木点青黄。峨冠不满三尺许，拆袜仍无一寸长。鹏翼端能翻碧汉，芥舟唯可置坳堂。君才本自堪磨琢，颖脱当如锥在囊。
次韵刘美中赠段居士
作者：王庭珪
朝代：宋
体裁：七言绝句

昨夜送人为太守，今朝不记是何年。归来一粟庵中坐，水在瓶中月在天。
次韵刘英臣早春见过二绝句·其一
作者：王庭珪
朝代：宋
体裁：七言绝句

池草青青细吐芽，梦回疑到惠连家。东风未暇吹桃李，先发寒梅第一花。
次韵刘英臣早春见过二绝句·其二
作者：王庭珪
朝代：宋
体裁：七言绝句

春至盘蔬有蕨芽，纸窗竹屋自成家。客来清坐不饮酒，旋破龙团泼乳花。
次韵刘谦夫同年二首·其一
作者：王庭珪
朝代：宋
体裁：古风

子云昔献长杨赋，词倾江海涛翻素。溪边相遇览新诗，阵马迎锋敢驰骛。忽忆枫宸赐第时，青袍纷纷莫知数。与客流落最多年，不记紫骝花下路。
次韵刘谦夫同年二首·其二
作者：王庭珪
朝代：宋

苍龙阙下同充赋，偶着青衫脱寒素。
当年千佛共题名，势若飞黄正腾骛。
此时入彀多英雄，只今岂可一二数。
朱轮丹毂满人间，亦有倾辀犹载路。
次韵卢赞元江亭即事二绝句·其一
作者：王庭珪
朝代：宋
体裁：七言绝句

斜日江头春又归，半天垂柳拂云齐。流莺向晚浑无赖，隔水飞来枝上啼。
次韵卢赞元江亭即事二绝句·其二
作者：王庭珪
朝代：宋

江水磨铜鑑面寒，钓鱼人在蓼花湾。
云间贪看新月上，不觉小舟流下滩。
次韵卢赞元蒙田寺桥亭夜月
作者：王庭珪
朝代：宋
体裁：七言绝句

青版桥边秋月明，江风不动縠纹平。沙头野鹤摩天起，飞入紫霄云外鸣。
次韵叶起商
作者：王庭珪
朝代：宋

少年携艺试东都，一鼓无成怒奋鬚。
便把龙韬取官职，欲随鹏海混程途。
清言自可容平子，文笔谁堪答挚虞。
要使貂蝉出金鍪，腐儒宁不愧操觚。
次韵叶起商杨茂之
作者：王庭珪
朝代：宋
体裁：七言律诗

池塘春草年年绿，笔力千钧挽莫回。南国遗骚拾兰芷，西湖体雪禁梨梅。穷途言咏颇寒窘，治世音声无怨哀。一览巨编真雅唱，秀苗奇特出荒莱。
次韵向文刚三绝·其一
作者：王庭珪
朝代：宋
体裁：七言绝句

沈谢曹刘拟绝伦，唯公词翰可招魂。新诗不拾前人语，文彩风流自一门。
次韵向文刚三绝·其三
作者：王庭珪
朝代：宋
体裁：七言绝句

诗仙句法可换骨，岂但能苏九死魂。要自胸中出机杼，不须剽掠傍人门。
次韵向文刚三绝·其二
作者：王庭珪
朝代：宋
体裁：七言绝句

吏案堆尘番故纸，茶瓯浮雪动吟魂。长官政拥黄紬被，卧听排衙昼掩门。
次韵向文刚晁叔易游青原
作者：王庭珪
朝代：宋

佛屋深蟠七祖山，鲁公奇字刻孱颜。
能来把钓溪台上，安用赋诗戎马间。
薄宦不知何处好，浮生纔得此时闲。
夕阳渡口人争渡，又趁城头暮鼓还。
次韵呈刘立道宣谕二首·其一
作者：王庭珪
朝代：宋

万里穷民欲叫天，天边御史雨随轩。
颍川大姓行当案，河陇幽囚自不冤。
权倖畏威先缩颈，姦回未死已羞魂。
江南弊冗如蜂蚁，入奏犹须一夜论。
次韵呈刘立道宣谕二首·其二
作者：王庭珪
朝代：宋

使星光出太微庭，马上风云日下生。
斧钺疑从霄汉落，丝纶如被衮衣荣。
欢迎道路初颁诏，威詟姦雄不动声。
谁识张纲最年少，耆儒空愧旧知名。
次韵周公子秋日书怀
作者：王庭珪
朝代：宋
体裁：七言律诗

酒酣下笔不能休，写尽江南万斛愁。长史果为何物汉，中军不是置书邮。又闻战马将休息，且任浮鸥自去留。触目西风易增感，山川信美莫登楼。
次韵周子发喜雨
作者：王庭珪
朝代：宋

天边旱魃凌高秋，草木焦卷生百忧。
正欲焚山泣魑魅，忽惊暴雨交田畴。
牲羞奔走羣祀喜，雷公怒叱万鬼囚。
何当尽洗炎热苦，坐令清风还九州。
次韵周孟觉记皮老人事三首·其一
作者：王庭珪
朝代：宋

百年人物已无余，况说铜人鼓铸初。
欲着承平旧时事，政须此老助潜夫。
次韵周孟觉记皮老人事三首·其三
作者：王庭珪
朝代：宋
体裁：七言绝句

人寿何曾有百年，再逢甲子换新元。眼明重见清平日，自可治聋听好言。
次韵周孟觉记皮老人事三首·其二
作者：王庭珪
朝代：宋
体裁：七言绝句

何物庞眉一老翁，能谈庆历至熙丰。只应坐厌听鼙鼓，到处逢人说耳聋。
次韵周希稷饷耕三绝句·其一
作者：王庭珪
朝代：宋

初下车来首劝耕，老农争走道边迎。
欢声便似承平日，不待朞年政已成。
次韵周希稷饷耕三绝句·其三
作者：王庭珪
朝代：宋
体裁：七言绝句

莫厌行春马足劳，弹琴吟咏节弥高。尽驱赤子持田器，勿使潢池烦贼曹。
次韵周希稷饷耕三绝句·其二
作者：王庭珪
朝代：宋
体裁：七言绝句

夜闻催饷不成眠，遥望官壶眼欲穿。醉倒田间真快乐，念无田者益堪怜。
次韵周秀实观李观察勒兵
作者：王庭珪
朝代：宋
体裁：古风

霜风猎猎吹旗旌，将军束装来勒兵。白鹭洲前云鸟合，青原台上山川横。李侯凛凛万人敌，匹马横行沙塞北。至尊殿上亲赐名，生坐阎罗官柱国。提兵括寇来江西，探取贼窟如连鸡。军中超距多暇日，却学临淮亲校旗。中兴猛士如吼虎，二十八将随光武。要看麒麟第一功，金印垂腰光耀组。
次韵周秀实过草堂夜话
作者：王庭珪
朝代：宋
体裁：七言律诗

舍北云生天一隅，短檠细雨夜窗虚。铜炉瀹茗助清冷，玉麈论文愧阔疏。落齿驹儿应有种，秃毫锥子尚中书。山城忽遇高轩过，不避席门江上居。
次韵周秀实通判送段季裕还永新二首·其一
作者：王庭珪
朝代：宋

竹下忘年友，谁如藉与戎。
相从知理窟，会见立奇功。
两地风烟接，三吴水石穷。
飘蓬岁事晚，何日一罇同。
次韵周秀实通判送段季裕还永新二首·其二
作者：王庭珪
朝代：宋
体裁：五言律诗

州里闻名旧，江湖识面新。读书元自喜，拟古欲谁伦。岩穴人归隐，池塘草又春。周侯有佳句，持赠可娱亲。
次韵周穆卿教授兼简黄元授司户
作者：王庭珪
朝代：宋
体裁：七言律诗

尝记枫宸赐异恩，同时人物亦诜诜。从前百事不挂眼，初得微官便退身。教授才华欺蜀锦，参军诗句似唐人。中兴勋业归公等，顾我徒为避世民。
次韵常德府葛倅见寄
作者：王庭珪
朝代：宋

武陵节钺控湘西，通守仍兼把一麾。
玉帐静谈千里月，铜符遥镇五溪夷。
漂流欲识荆州面，饥渇正如桑下儿。
仰止门墙诉羁旅，穷愁那復有佳词。
次韵张子家新除浙西抚干见寄
作者：王庭珪
朝代：宋
体裁：七言律诗

幕府官清比县僚，升沈何啻九牛毛。蓬蒿仲蔚今多病，湖海元龙气尚豪。丽句早知何水部，旧交谁记柳仪曹。相如属思宁迟久，不欲诙俳恐类皋。
次韵张子家见访惠诗
作者：王庭珪
朝代：宋

老去无才可致君，强从诗社立奇勋。
忽逢天上张公子，应念台州郑广文。
风月何尝千里隔，江山不用一钱分。
能来鼓譟助余勇，气压淮淝百万军。
次韵张子春赋瑶林春色
作者：王庭珪
朝代：宋

花间酌酒邀明月，月照金罇佳兴发。
鲸吞雾捲百川空，醉挽酴醿落香雪。
便将垒曲筑糟邱，酴醿压膏麦为糵。
酿成忽见张公子，公子家居近丹阙。
为余乘兴夸洛阳，笑指沙头卧双榼。
洛阳视此真草野，敢辱新诗借牙颊。
瑶林名字出风尘，未遇知音那敢说。
况能大读离骚句，痛饮虽多不为餮。
未识王家碧玉香，彷佛东坡真一诀。
诛茅本结方外人，岂用礼法相分别。
预拂瑶林一片石，与君醉过清明节。
穷亦不足悲，达亦不足悦。
酒阑拔剑露肝胆，正恐不免论功业。
次韵张虔州兼呈向宣卿
作者：王庭珪
朝代：宋

贼锋绕章南，杀气动秋色。
主将初无谋，突出谁与敌。
君门九重深，羽卫生旗戟。
我欲献奇计，何由吐丹臆。
万言一杯水，平生几两屐。
时虽急搜贤，毁誉皆失实。
顷闻向衡州，姦盗俱惕息。
人材有如此，宰相安可失。
次韵彭青老咏雪三绝句·其一
作者：王庭珪
朝代：宋

雪窗未怕笔头干，能写春江三峡寒。
笑指渔翁卧蓬裏，不知流下钓鱼竿。
次韵彭青老咏雪三绝句·其三
作者：王庭珪
朝代：宋

莫倚雪车诗句好，池台草木待春风。
稍晴更上高楼望，要看余霞散晚红。
次韵彭青老咏雪三绝句·其二
作者：王庭珪
朝代：宋
体裁：七言绝句

天公剪水散花林，试比江梅色浅深。梁苑词人能赋咏，终篇不作苦寒吟。
次韵徐漕案部至庐陵见访
作者：王庭珪
朝代：宋

节拥朱轮下九霄，因从物外访英豪。
江南正自贤徐穉，天子先应问伏滔。
试看翰林批凤尾，何如大尉饮羊羔。
诸公拔剑论功业，当念萧侯转粟劳。
次韵折枢密题向萍乡莞尔堂
作者：王庭珪
朝代：宋
体裁：古风

器远无近用，弦歌只暂娱。从来赵魏老，或为滕大夫。昔时武城宰，其人骨已徂。牛刀发新硎，夫子辄惊吁。向侯本学道，与世疑阔疏。拥紬听衙鼓，庭下一事无。不为赫赫名，诡众以自殊。催科虽云拙，于今乃贤欤。夫子傥无言，黑白共一区。家有治县谱，不饮常晏如。棠阴决民讼，松间读我书。飞蝗避境土，野鹤驯阶除。堂上盛宾客，不减陈赵予。新诗播京邑，异世乃同途。振辔若登仙，身轻衣六铢。云间候飞驭，君驾何时迂。
次韵方性夫同年见寄
作者：王庭珪
朝代：宋

忆在长安日，先朝始赐官。
同登进士第，半着侍臣冠。
归意倦飞鸟，词源倒急滩。
平生事何限，话着齿牙寒。
次韵方性夫同年见寄
作者：王庭珪
朝代：宋

礼经久颠庞，不绝仅如带。
诸儒共补葺，纷然莫酬对。
先生隐桐庐，议论有根蒂。
剑胸剔废滞，电眼烛幽晦。
虀盐二十年，时节忽已届。
声名塞天宇，笔舌翻清瀬。
子美蓬莱宫，辉赫輙自怪。
文彩动人主，英风特飘洒。
清芬掩幽兰，四海共纫佩。
平生慕忠义，烂漫意常在。
坐阅诸公间，谁与论梗概。
着书逢休运，一洗穷愁债。
骎骎度骅骝，过都如历块。
嗟予强追蹑，常负跛鼈态。
虽登龙虎科，异调愧当代。
才高自激烈，无为逐时辈。
次韵曾育才翠樾堂雪诗
作者：王庭珪
朝代：宋

哦君翠樾堂中雪，词如剑戟相磨切。
又如牛铎应黄钟，水中跃出蕤宾铁。
因诵东坡忆雪诗，城郭山川两奇绝。
翠樾堂中雪復然，敢拟片词增窜窃。
长安道上醉骑驴，忍冻不知蹄屡蹶。
争似淮西破贼时，蔡州城外沙如月。
将军一箭射欃枪，夜落城头晓方灭。
捷书飞奏不动尘，露布驰来迷玉阙。
醉翁句律号令严，冻口何由更开说。
银杯任逐马蹄翻，断藁残编且扃鐍。
次韵曾英发
作者：王庭珪
朝代：宋

泮水桥边不记年，后来谁復敢争先。
襄阳耆旧今无在，江左风流寂不传。
穷巷闭门佳客至，新诗照壁夜光悬。
未应晚节嗟流滞，三子青袍慰眼前。
次韵李世京惠诗
作者：王庭珪
朝代：宋

童稚情亲不记春，白头相见眼犹新。
为文未办送穷鬼，买宅何妨近里仁。
鲁国儒衣原自少，棘门儿戏定非真。
斗间纵有衝天气，楼上应无识剑人。
次韵李宜仲以诗寄龙涎三首·其一
作者：王庭珪
朝代：宋
体裁：七言绝句

愁眉此日为君开，谁道岭南无雁回。邂逅江南逢驿使，龙涎风味敌官梅。
次韵李宜仲以诗寄龙涎三首·其三
作者：王庭珪
朝代：宋
体裁：七言绝句

谤投山箧书犹在，力挽九关天可回。胡不北归陈苦语，莫贪南海恋甜梅。
次韵李宜仲以诗寄龙涎三首·其二
作者：王庭珪
朝代：宋
体裁：七言绝句

鹊噪柴门晓未开，香风撩我梦惊回。恨无好句酬高咏，唤起谪仙苏与梅。
次韵李宜仲见怀朱崖夜郎二逐客
作者：王庭珪
朝代：宋
体裁：七言律诗

不因贵贱识交情，此段当令后辈倾。三友一龙吾作尾，同时四海孰为兄。殊方少客通南北，厚禄无书访死生。万里归期应可指，九衢先听卖钗声。
次韵李巽伯赠琴僧惠端
作者：王庭珪
朝代：宋
体裁：五言律诗

老端高世士，髯李仙中人。凤吐千篇久，新吟十弄新。妙谈天地假，笑破海山春。物物消磨尽，今年始是贫。
次韵李教授闵雨
作者：王庭珪
朝代：宋

赤帷使者朱斑车，重檐飞盖遮日乌。
佛前下马来跪炉，草木焦卷苗欲枯。
我亦本是耕田夫，仅能识字勤须臾。
吟诗闵雨作时无，空劳皱眉捋髭鬚。
安得年丰鼓不桴，便足饱饭甘樵苏。
次韵李昌龄以诗督景贤堂诗
作者：王庭珪
朝代：宋

欲医诗病了无方，怅望黄州旧雪堂。
歳月易奔梭一掷，文章徒费纸千张。
相如赋丽终迟思，李广兵微未得当。
句律年来亦如此，收功何以得鹰扬。
次韵杨廷秀临安小楼不寐之什
作者：王庭珪
朝代：宋

坐待银蟾上，寒禁酒力加。
霜清羣动息，雁过几行斜。
楼角犹吹笛，天街又走车。
客眠终未稳，人语已争譁。
次韵杨廷秀求近诗
作者：王庭珪
朝代：宋
体裁：七言律诗

闻说学诗如学仙，怪来诗思渺无边。自怜犹裹痴人骨，岂意妄得麻姑鞭。曾似千军初入阵，清于三峡夜流泉。只今老钝无新语，枫落吴江恐误传。
次韵杨文黼
作者：王庭珪
朝代：宋

乌啼鹊噪竹生风，谁过柴门访病翁。
清论逼人来亹亹，夕阳归马恨匆匆。
遥瞻紫极黄云裏，却望长安醉眼中。
南北车书将混一，莫嗟吾道隔西东。
次韵欧阳叔向寺丞早春呈周子发知县
作者：王庭珪
朝代：宋

冰底涓涓已作声，晓看春色上芜城。
江南楼阁烟中出，槛外山川翠欲萌。
梅点宿粧凝笑靥，柳摇新绿换枯茎。
化权初入东风手，莫使阶前草乱生。
次韵欧阳叔向水中月
作者：王庭珪
朝代：宋
体裁：七言律诗

月从海底转天心，影落长江海共深。倒卓玉轮窥白兔，平看波面拥黄金。魄随秋水流无尽，光射寒潭晓未沈。此月已曾经照古，又观古月照如今。
次韵欧阳广明
作者：王庭珪
朝代：宋

半盂香饭敌猩唇，羮芋菹盐度几春。
坐倚蒲团听粥鼓，晓擎花雨供天人。
庾郎三韭徒多品，颜巷一瓢真绝伦。
邑犬狺狺尚羣吠，隔篱安得近吾身。
次韵欧阳广明以诗送钵盂
作者：王庭珪
朝代：宋
体裁：七言律诗

方丈盈前送八珍，山人不是此中人。试寻僧钵斋厨近，更喜园官菜把新。秋满城头看落叶，风吹酒面已生鳞。何时共过溪边寺，雪夜扁舟发兴频。
次韵段季裕惠诗二首·其一
作者：王庭珪
朝代：宋
体裁：七言律诗

久战词场力未衰，毫端珠璧粲离离。气如八尺九花马，人似千年五聚龟。国士无双君自有，痴儿不了我先知。七年留滞沅湘道，忽咏青山独往诗。
次韵段季裕惠诗二首·其二
作者：王庭珪
朝代：宋

谪堕西南海角边，是中乐事亦天全。
渐闻长乐钟声近，正遇巫阳敕放年。
客过茅蓬非率尔，诗如锦绣益飘然。
一罇岂尽平生话，咫尺高楼起暮烟。
次韵江正邦
作者：王庭珪
朝代：宋

卢溪春水欲平堤，满径蓬蒿竹掩扉。
斋馆静无尘土杂，盘飱喜有药苗肥。
君寻甘露峰前住，人似山阴雪夜归。
江海未应终寂寞，鹤书将下钓璜矶。
次韵王秀才
作者：王庭珪
朝代：宋

怒髮衝冠忘指瑕，要能全璧始还家。
闭门且任蓬蒿长，落笔当令绮绣华。
丽句美如青玉案，明珠深贮绛囊纱。
爱君年少已如许，他日相逢未可涯。
次韵答刘元弼
作者：王庭珪
朝代：宋

鼓箧同登乐泮年，论文谁復似徐坚。
向来聚散如春梦，此去逢迎应宿缘。
陋巷苦无高马过，新诗时有贾人传。
芒鞋竹杖俱无恙，归日犹堪作地仙。
次韵罗世英
作者：王庭珪
朝代：宋

蒙山三十年前话，耸壑昂霄见此郎。
云子新秔抄饭白，石泉击火试茶香。
英豪满坐惊头角，锦绣诗成出肺肠。
此日此公逢此客，更传秋榜助飞觞。
次韵罗伯固听琴
作者：王庭珪
朝代：宋

焦桐初不受文理，弦以朱丝奇乃尔。
坐中忽闻太古音，宠辱顿忘那有耻。
官厅曾有一日闲，奏刀未觉肯綮难。
抱牍两衙鳬鴈退，目送飞鸿聊一弹。
爽气朝来如有约，幽林鸟语山间乐。
琴罢挥毫各赋诗，满袖珠玑何璀错。
晚风归袂失炎蒸，却忆冰壶此段清。
酒醒月白重开匣，更作松风夜雨声。
次韵胡次鱼送欧阳景苏镇州教授
作者：王庭珪
朝代：宋

往昔逢君最妙年，朱霞天半已轩轩。
论文岂是无张说，取友何期得邴原。
谈笑坐轻千迭嶂，吹嘘谁送九重阍。
不应海峤能留滞，早晚公车采至言。
次韵胡观光长庆寺早起
作者：王庭珪
朝代：宋
体裁：七言律诗

晓天楼殿倚空虚，尚见星辰落落疏。鹊动高林人起后，马嘶残月客行初。偶来作尉聊驱盗，岂谓论功得谤书。但使一方无犬吠，即看黄纸下新除。
次韵胡邦衡衡阳县瑞竹堂
作者：王庭珪
朝代：宋

墙裏围修竹，竹间开草堂。
经春多夜雨，入夏长新篁。
节抱幽人操，风敲明月珰。
孤根元独立，并干两争长。
影落龙蛇动，清移枕簟凉。
门常对衡岳，气足傲羲皇。
日射玲珑色，林疏琐碎光。
双茎非别种，异物出时方。
海峤名虽久，湖海迹愈彰。
行当卧龙起，天为见珍祥。
次韵萧明强追和芙蓉庵
作者：王庭珪
朝代：宋

茅斋深倚五云间，忽有高人夜扣关。
挥麈风雷坐倾倒，开帘水竹自幽闲。
天寒已放龙蛇蛰，棋罢那知歳月残。
兵革未闻消息好，且来拄颊看西山。
次韵董体仁参政
作者：王庭珪
朝代：宋

雷雨何年下九天，公为舟楫济长川。
涸鳞亦逐龙蛇动，异气先衝牛斗边。
总谓相君扶帝力，忽传飞诏落岩前。
但随一气洪钧转，造物岂知然不然。
次韵蔡德亿年闻子规
作者：王庭珪
朝代：宋

逐客思归正倦闻，三更枝上月微昏。
一声梦断湘山曲，千古空余马足痕。
东郭虽无扬子宅，西枝应有少陵村。
不须宋玉怜憔悴，招得骚人几许魂。
次韵裴主簿述怀
作者：王庭珪
朝代：宋

着书尚有银管笔，骑马元无金络头。
陶令种田非左计，漫郎作官真薄游。
脱身簿领归来好，入手渔竿隐去休。
老瓦盆边可呼客，兴酣何用玉为瓯。
次韵谢同年刘子坚生日惠诗
作者：王庭珪
朝代：宋

诗词清丽笔如神，犹记同年岁在申。
弧矢志高千万里，烟霄路阔几由旬。
曾无紫气衝南斗，空有红光动北辰。
自顾顽才类铜锡，敢期陶冶铸成钧。
次韵谢处州倅毛长吉见访惠诗
作者：王庭珪
朝代：宋

有客江边问草堂，银鞍白马烂生光。
不嫌茅屋绝低小，往坐竹阴移晚凉。
入洛声名动冠盖，传家文翰在岩廊。
高风谁復如公者，肯接山林气味长。
次韵谢昌国
作者：王庭珪
朝代：宋
体裁：七言绝句

今人不识古人心，谁识羲皇太古音。如望银河九天上，聊分一勺濯尘襟。
次韵谢郑教授二首·其一
作者：王庭珪
朝代：宋

久服才名老郑虔，奋鬚抵掌便谈天。
平生落尽摩霄翮，妙句新如出水莲。
晚岁江湖聊可乐，夜谈城垒不须坚。
席门穷巷蓬蒿满，安得高车忽俨然。
次韵谢郑教授二首·其二
作者：王庭珪
朝代：宋

骑马凌风拟八仙，不须三斗始朝天。
细听街吏冬冬鼓，看舞歌姬步步莲。
问事未应无伯始，论文今復得徐坚。
喜君琢句无余迹，诗到无成却澹然。
次韵赠周师禹二首·其一
作者：王庭珪
朝代：宋
体裁：七言绝句

山中自有陶宏景，窗外谁呼祁孔宾。不敢移文约周子，升沈共作太平人。
次韵赠周师禹二首·其二
作者：王庭珪
朝代：宋
体裁：七言绝句

昼卧柴门打不开，相逢未识济川才。那知此夜闻猿处，忽有新诗随雁来。
次韵赠慈书记·其一
作者：王庭珪
朝代：宋
体裁：七言绝句

探骊犹记湘西寺，爱我诗如左禅军。慈也果能拈此句，定知词笔带烟云。
次韵赠慈书记·其三
作者：王庭珪
朝代：宋

老洪作语惊一世，笔力可敌千人军。
足下马驹今復出，纵横踏破岭头云。
次韵赠慈书记·其二
作者：王庭珪
朝代：宋
体裁：七言绝句

寂音尊者断声闻，犹似衔枚未战军。横出一枝来大仰，如今不赋暮天云。
次韵赠随上人
作者：王庭珪
朝代：宋

扣门衲子诵诗声，双脚行纒拄杖轻。
何处参同得消息，便能作句吐新清。
高僧着意游湖海，逐客从谁匿姓名。
试听窟中狮子吼，未应断尽野牛鸣。
次韵赵文卿因以送行
作者：王庭珪
朝代：宋

堤柳迎人自作阴，江流仍涨绿醅深。
行人独唱阳春曲，此日重闻正始音。
驺驭已如仙褭褭，骑驴徒欲度骎骎。
看君阔步青云上，莫学书生拥鼻吟。
次韵赵逢源秋日溪居十绝·其一
作者：王庭珪
朝代：宋
体裁：七言绝句

溪面微凉生晚风，山衔落日半边红。临流解赋归来句，知是柴桑避俗翁。
次韵赵逢源秋日溪居十绝·其七
作者：王庭珪
朝代：宋
体裁：七言绝句

昔人万里醉为乡，暮越朝燕不裹粮。却怕醒来尘外出，千艘衔尾夜鸣榔。
次韵赵逢源秋日溪居十绝·其三
作者：王庭珪
朝代：宋

水边楼上最宜秋，天在阑干四角头。
觅句正缘偿宿债，着书元不为穷愁。
次韵赵逢源秋日溪居十绝·其九
作者：王庭珪
朝代：宋
体裁：七言绝句

千寻塔影照江清，古殿金龙蟠绣楹。秋色排门入萧寺，闲来饭后听钟声。
次韵赵逢源秋日溪居十绝·其二
作者：王庭珪
朝代：宋
体裁：七言绝句

门外仙槎泛急湍，应从霄汉落银湾。归来不记河源路，风雾凄凄月满山。
次韵赵逢源秋日溪居十绝·其五
作者：王庭珪
朝代：宋
体裁：七言绝句

出水芙蓉天与工，六郎何事比花红。后生不识李元礼，试听长松引劲风。
次韵赵逢源秋日溪居十绝·其八
作者：王庭珪
朝代：宋
体裁：七言绝句

鸦翻日影弄清溪，溪上危巢鸣哺儿。林下西风晚来急，满身木叶碎琉璃。
次韵赵逢源秋日溪居十绝·其六
作者：王庭珪
朝代：宋
体裁：七言绝句

南岭浮云过北岭，东溪流水入西溪。秋容清澹石骨露，更看明年浪拍堤。
次韵赵逢源秋日溪居十绝·其四
作者：王庭珪
朝代：宋
体裁：七言绝句

仙人山水古今无，画妙诗工可得俱。论画已非前辈手，声诗能作辋川图。
次韵路节推瑞香幽兰
作者：王庭珪
朝代：宋

君家兰玉盈阶砌，傍有熏笼锦一端。
雅似高人来席上，幽如靓女出林间。
芳丛欲吐新芽长，深谷知谁着眼观。
谢氏风流元自有，更留佳客奉清欢。
次韵送别曾英发
作者：王庭珪
朝代：宋
体裁：七言律诗

士元来访颍川公，桑下清谈有素风。不扣洪钟安识响，更闻妙句岂宜蒙。如君晚节犹堪奋，期我高名莫大穹。此别应难问消息，寄书无惜到山中。
次韵郭伟节段廷直见寄二首·其一
作者：王庭珪
朝代：宋

山灵未忍勒铭移，空有寒鸦噪竹枝。
二妙相逢春雾裏，老夫将窜夜郎时。
传看尺素双鱼尾，突过黄初数子诗。
不上沅江探奇绝，平生谁肯一来兹。
次韵郭伟节段廷直见寄二首·其二
作者：王庭珪
朝代：宋

邂逅江楼初识面，骑驴衝雪耸诗肩。
谈倾坐客人如玉，苹满汀洲水拍天。
君欲摩霄登兔窟，我方载月上渔船。
夜郎千古穷愁地，窜逐曾留李谪仙。
次韵酬刘遂卿
作者：王庭珪
朝代：宋

夜郎逐客东归日，倾盖江边侧帽时。
雾豹隐山宜自养，弓蛇落盏莫生疑。
古今得失棋千局，湖海飘零酒一巵。
期子崭然出头角，名场何患少人知。
次韵酬向县丞
作者：王庭珪
朝代：宋

平昔君家瀛阁老，少日结交名誉早。
眼中忽失如此人，尚喜诸郎美风调。
前年寄书识英妙，经歳初酬君勿诮。
后会相逢应可期，顾我形容未枯槁。
次韵酬周孟觉
作者：王庭珪
朝代：宋

看铸铜人能几何，相逢重得復摩挲。
江山如画风流在，城郭空惊岁月多。
岂谓今朝闻正始，更翻新律似元和。
思君夜久犹竚立，月上松梢映绿萝。
次韵酬国子生赵秀才四绝句·其一
作者：王庭珪
朝代：宋
体裁：七言绝句

渊明五柳非无宅，子美西枝自有村。堪笑长安近时客，纷纷骑马傍谁门。
次韵酬国子生赵秀才四绝句·其三
作者：王庭珪
朝代：宋
体裁：七言绝句

羡君将入银蟾窟，容我归耕谷口村。遥想明年春殿下，胪传先出九重门。
次韵酬国子生赵秀才四绝句·其二
作者：王庭珪
朝代：宋
体裁：七言绝句

入关莫恋铜驼陌，待诏行趋金马门。场屋若归丞相府，可无公道得推尊。
次韵酬国子生赵秀才四绝句·其四
作者：王庭珪
朝代：宋

圣主方今举八元，何人復扫相君门。
迂生曲士如丘垤，回首方知泰华尊。
次韵酬祝彦直
作者：王庭珪
朝代：宋
体裁：七言律诗

矍铄犹能一据鞍，将军虽老未甘闲。谬携鱼目投龙颔，正类蒹葭倚玉山。词力倒倾江汉底，光芒今射斗牛间。珠玑赠我应难久，却恐风雷夜掣还。
次韵钟令
作者：王庭珪
朝代：宋
体裁：七言律诗

闲举酒兵挑一战，愁城欲下战方酣。且烹北苑龙香茗，暂脱东禅鹘臭衫。有志干时君自许，无钱使鬼我何堪。江湖寂寞生涯尽，对客不应容易谈。
次韵陈君授暮春感怀
作者：王庭珪
朝代：宋

雨余山鸟百般啼，烟隔桃蹊一线微。
南北东西春总好，杜鹃何苦劝人归。
次韵韩宰上元二绝句·其一
作者：王庭珪
朝代：宋

火炬银花照眼明，乱来谁得见昇平。
邦君解与民同乐，海上初移不夜城。
次韵韩宰上元二绝句·其二
作者：王庭珪
朝代：宋
体裁：七言绝句

伤时此夜忆神京，月照鳌山辇道平。朱雀街门旧行路，星毬飞上凤凰城。
次韵韩朝美惠砚
作者：王庭珪
朝代：宋

诗如春风入花骨，暖日晴云入竹石。
退之笔力千古豪，世有文章擅东壁。
松窗结邻翁乃惜，坐中颇復有此客。
人怪穷儿得宝归，布袖淋漓手黧黑。
次韵高秀才
作者：王庭珪
朝代：宋
体裁：七言绝句

腊尽梅花落不停，笛声孤起不堪听。且留溪影弄清浅，更看残英动晓星。
次韵魏伯元
作者：王庭珪
朝代：宋
体裁：七言绝句

公荣自可不与饮，子美何时得细论。正遇题舆陈仲举，岂容无礼灌将军。
次韵黄伯思求其祖梦升墓铭跋
作者：王庭珪
朝代：宋
体裁：七言律诗

妙句高文满锦囊，坐惊蓬瓮忽生光。君家人物代不乏，文彩风流想未忘。千载运中逢太史，诸王殿下识黄香。江西多士传心印，又出宗支一派长。
次韵黄元授见访
作者：王庭珪
朝代：宋
体裁：七言律诗

中兴人物起纷纷，应有奇才合致君。仰视孰为真汉相，夜行何识故将军。且骑骏马天边路，莫话高楼日暮云。年少功名方入手，勒移休动北山文。
次韵黄子馀二绝句·其一
作者：王庭珪
朝代：宋
体裁：七言绝句

沈谢曹刘俱一体，风流文彩自难兼。黄香独负无双誉，不管红尘压帽檐。
次韵黄子馀二绝句·其二
作者：王庭珪
朝代：宋
体裁：七言绝句

秋风动地吹纤末，夜雨连明搅寸心。西北高楼何缥缈，信非吾土莫登临。
次韵黄超然
作者：王庭珪
朝代：宋
体裁：七言绝句

楚词赋物取香草，众草犹须避国香。一辱雕章重题品，何惭清庙荐芝房。
次韻任子嚴·其一
作者：王庭珪
朝代：宋

解訪江南處士廬，行藏正自與時迂。
題詩更及夜郎客，此段如今絕世無。
次韻任子嚴·其二
作者：王庭珪
朝代：宋

君是石渠東觀人，小邦聊見宰官身。
山僧似不孤題品，衆角叢中有一麟。
次韻伍孺安賦草堂瑞香
作者：王庭珪
朝代：宋

草屋簾垂地，移花共宴遊。
艷姬香入骨，熏炷錦幪頭。
絕世方名立，殘霞暮不收。
夜聲燈影亂，猶覺带嬌羞。
次韻何倅雪詩
作者：王庭珪
朝代：宋

半夜陰風捲地來，平明犬吠恐爲災。
高吟梁苑詞方就，醉卧袁門打不開。
貧甚此時穿履出，興闌何處棹舟回。
瓊樓玉宇非人世，疑共盧敖上九垓。
次韻傅彦本三首·其一
作者：王庭珪
朝代：宋

介子齎金持漢節，欲斬樓蘭言剴切。
建康家譜不傳人，萬口謳謠同一舌。
仍聞載書盈幾車，指甲生花掌卧蛇。
祖風凛凛世不乏，笑我窮山採蕨芽。
次韻傅彦本三首·其三
作者：王庭珪
朝代：宋

國步未寧誰仗節，慷慨談兵多感切。
當時日厭五侯鯖，子雲筆札君卿舌。
爭如不識金銀車，亦無字畫能驚蛇。
且吟老杜江頭句，細柳新蒲又吐芽。
次韻傅彦本三首·其二
作者：王庭珪
朝代：宋

友琴安用胡公節，簾捲鳴弦自清切。
忽聞飛語衝駭機，亦慮過時聽反舌。
仁風西來隨傳車，揮毫落紙蟠蛟蛇。
正逢久旱得霖雨，一洗槎枿皆萌芽。
次韻劉升卿惠焦坑寺茶用東坡韻
作者：王庭珪
朝代：宋

日出城門啼早鴉，杖藜投足野僧家。
非關西寺鐘前飯，要看南枝雪裏花。
玉局偶然留妙語，焦坑從此貴新茶。
劉郎寄我兼長句，落筆更如錐畫沙。
次韻劉唐卿
作者：王庭珪
朝代：宋

看鑄銅人五百年，摩挲已是落因緣。
洛州司馬老方遇，梁苑詞人晚見延。
稚子詩書聊可喜，荒村草木亦堪憐。
龐公要說無生話，兒女團欒在眼前。
次韻劉子方喜雪
作者：王庭珪
朝代：宋

萬木寒癡凍不蘇，六花爭巧出枯株。
天將平地開銀闕，人似清冰在玉壺。
未見囓氈持漢節，徒聞穿履待公車。
月邊恐有瑤臺路，擬欲凌空謁帝居。
次韻劉惠直梅花二絕句·其一
作者：王庭珪
朝代：宋

雪壓寒梢玉作容，嶺頭相見又東風。
人間欲問春消息，半在竹橋溪影中。
次韻劉惠直梅花二絕句·其二
作者：王庭珪
朝代：宋

吳姬玉面如相識，寒立山隈欲下來。
先與江南作春色，一枝傾倒向人開。
次韻劉景明寄詩求近作
作者：王庭珪
朝代：宋

道邊垂柳綠陰陰，馬上攜書閱古今。
陋巷豈無人載酒，他鄉誰是子知音。
鯤鵬未化風雲外，江海相思歳月深。
遠寄雕章覓新句，窮愁唯有苦寒吟。
次韻劉炳先昆仲見寄
作者：王庭珪
朝代：宋

未有新詩敵庾郎，徒將斷木點青黄。
峨冠不滿三尺許，拆襪仍無一寸長。
鵬翼端能翻碧漢，芥舟唯可置坳堂。
君才本自堪磨琢，穎脫當如錐在囊。
次韻劉美中贈段居士
作者：王庭珪
朝代：宋

昨夜送人爲太守，今朝不記是何年。
歸來一粟菴中坐，水在瓶中月在天。
次韻劉英臣早春見過二絕句·其一
作者：王庭珪
朝代：宋

池草青青細吐芽，夢回疑到惠連家。
東風未暇吹桃李，先發寒梅第一花。
次韻劉英臣早春見過二絕句·其二
作者：王庭珪
朝代：宋

春至盤蔬有蕨芽，紙窗竹屋自成家。
客來清坐不飲酒，旋破龍團潑乳花。
次韻劉謙夫同年二首·其一
作者：王庭珪
朝代：宋

子雲昔獻長楊賦，詞傾江海濤翻素。
溪邊相遇覽新詩，陣馬迎鋒敢馳騖。
忽憶楓宸賜第時，青袍紛紛莫知數。
與客流落最多年，不記紫騮花下路。
次韻劉謙夫同年二首·其二
作者：王庭珪
朝代：宋

蒼龍闕下同充賦，偶著青衫脫寒素。
當年千佛共題名，勢若飛黄正騰騖。
此時入彀多英雄，只今豈可一二數。
朱輪丹轂滿人間，亦有傾輈猶載路。
次韻向文剛三絕·其一
作者：王庭珪
朝代：宋

沈謝曹劉擬絕倫，唯公詞翰可招魂。
新詩不拾前人語，文彩風流自一門。
次韻向文剛三絕·其三
作者：王庭珪
朝代：宋

詩仙句法可換骨，豈但能蘇九死魂。
要自胸中出機杼，不須剽掠傍人門。
次韻向文剛三絕·其二
作者：王庭珪
朝代：宋

吏案堆塵番故紙，茶甌浮雪動吟魂。
長官政擁黄紬被，卧聽排衙晝掩門。
次韻向文剛晁叔易遊青原
作者：王庭珪
朝代：宋

佛屋深蟠七祖山，魯公奇字刻孱顔。
能來把釣溪臺上，安用賦詩戎馬間。
薄宦不知何處好，浮生纔得此時閑。
夕陽渡口人爭渡，又趁城頭暮鼓還。
次韻呈劉立道宣諭二首·其一
作者：王庭珪
朝代：宋

萬里窮民欲叫天，天邊御史雨隨軒。
潁川大姓行當案，河隴幽囚自不冤。
權倖畏威先縮頸，姦回未死已羞魂。
江南弊冗如蜂蟻，入奏猶須一夜論。
次韻呈劉立道宣諭二首·其二
作者：王庭珪
朝代：宋

使星光出太微庭，馬上風雲日下生。
斧鉞疑從霄漢落，絲綸如被袞衣榮。
歡迎道路初頒詔，威讋姦雄不動聲。
誰識張綱最年少，耆儒空愧舊知名。
次韻周公子秋日書懷
作者：王庭珪
朝代：宋

酒酣下筆不能休，寫盡江南萬斛愁。
長史果爲何物漢，中軍不是置書郵。
又聞戰馬將休息，且任浮鷗自去留。
觸目西風易增感，山川信美莫登樓。
次韻周子發喜雨
作者：王庭珪
朝代：宋

天邊旱魃凌高秋，草木焦卷生百憂。
正欲焚山泣魑魅，忽驚暴雨交田疇。
牲羞奔走羣祀喜，雷公怒叱萬鬼囚。
何當盡洗炎熱苦，坐令清風還九州。
次韻周孟覺記皮老人事三首·其一
作者：王庭珪
朝代：宋

百年人物已無餘，况說銅人鼓鑄初。
欲著承平舊時事，政須此老助潛夫。
次韻周孟覺記皮老人事三首·其三
作者：王庭珪
朝代：宋

人壽何曾有百年，再逢甲子換新元。
眼明重見清平日，自可治聾聽好言。
次韻周孟覺記皮老人事三首·其二
作者：王庭珪
朝代：宋

何物龐眉一老翁，能談慶歷至熙豐。
只應坐厭聽鼙鼓，到處逢人說耳聾。
次韻周希稷餉耕三絕句·其一
作者：王庭珪
朝代：宋

初下車來首勸耕，老農爭走道邊迎。
歡聲便似承平日，不待朞年政已成。
次韻周希稷餉耕三絕句·其三
作者：王庭珪
朝代：宋

莫厭行春馬足勞，彈琴吟詠節彌高。
盡驅赤子持田器，勿使潢池煩賊曹。
次韻周希稷餉耕三絕句·其二
作者：王庭珪
朝代：宋

夜聞催餉不成眠，遙望官壺眼欲穿。
醉倒田間真快樂，念無田者益堪憐。
次韻周秀實觀李觀察勒兵
作者：王庭珪
朝代：宋

霜風獵獵吹旗旌，將軍束装來勒兵。
白鷺洲前雲鳥合，青原臺上山川横。
李侯凛凛萬人敵，匹馬横行沙塞北。
至尊殿上親賜名，生坐閻羅官柱國。
提兵括寇來江西，探取賊窟如連雞。
軍中超距多暇日，却學臨淮親校旗。
中興猛士如吼虎，二十八將隨光武。
要看麒麟第一功，金印垂腰光耀組。
次韻周秀實通判送段季裕還永新二首·其一
作者：王庭珪
朝代：宋

竹下忘年友，誰如藉與戎。
相從知理窟，會見立奇功。
兩地風烟接，三吳水石窮。
飄蓬歲事晚，何日一罇同。
次韻周秀實通判送段季裕還永新二首·其二
作者：王庭珪
朝代：宋

州里聞名舊，江湖識面新。
讀書元自喜，擬古欲誰倫。
巖穴人歸隱，池塘草又春。
周侯有佳句，持贈可娛親。
次韻周秀實過草堂夜話
作者：王庭珪
朝代：宋

舍北雲生天一隅，短檠細雨夜窗虛。
銅爐瀹茗助清冷，玉麈論文愧闊疏。
落齒駒兒應有種，秃毫錐子尚中書。
山城忽遇高軒過，不避席門江上居。
次韻周穆卿教授兼簡黄元授司戶
作者：王庭珪
朝代：宋

嘗記楓宸賜異恩，同時人物亦詵詵。
從前百事不掛眼，初得微官便退身。
教授才華欺蜀錦，參軍詩句似唐人。
中興勳業歸公等，顧我徒爲避世民。
次韻常德府葛倅見寄
作者：王庭珪
朝代：宋

武陵節鉞控湘西，通守仍兼把一麾。
玉帳靜談千里月，銅符遙鎮五溪夷。
漂流欲識荆州面，饑渇正如桑下兒。
仰止門牆訴羈旅，窮愁那復有佳詞。
次韻張子家新除浙西撫幹見寄
作者：王庭珪
朝代：宋

幕府官清比縣僚，升沈何啻九牛毛。
蓬蒿仲蔚今多病，湖海元龍氣尚豪。
麗句早知何水部，舊交誰記柳儀曹。
相如屬思寧遲久，不欲詼俳恐類臯。
次韻張子家見訪惠詩
作者：王庭珪
朝代：宋

老去無才可致君，強從詩社立奇勳。
忽逢天上張公子，應念台州鄭廣文。
風月何嘗千里隔，江山不用一錢分。
能來鼓譟助餘勇，氣壓淮淝百萬軍。
次韻張子春賦瑤林春色
作者：王庭珪
朝代：宋

花間酌酒邀明月，月照金罇佳興發。
鯨吞霧捲百川空，醉挽酴醿落香雪。
便將壘麴築糟邱，酴醿壓膏麥爲糵。
釀成忽見張公子，公子家居近丹闕。
爲余乘興誇洛陽，笑指沙頭卧雙榼。
洛陽視此真草野，敢辱新詩借牙頰。
瑤林名字出風塵，未遇知音那敢說。
况能大讀離騷句，痛飲雖多不爲餮。
未識王家碧玉香，彷彿東坡真一訣。
誅茅本結方外人，豈用禮法相分别。
預拂瑤林一片石，與君醉過清明節。
窮亦不足悲，達亦不足悅。
酒闌拔劍露肝膽，正恐不免論功業。
次韻張虔州兼呈向宣卿
作者：王庭珪
朝代：宋

賊鋒繞章南，殺氣動秋色。
主將初無謀，突出誰與敵。
君門九重深，羽衛生旗戟。
我欲獻奇計，何由吐丹臆。
萬言一杯水，平生幾兩屐。
時雖急搜賢，毁譽皆失實。
頃聞向衡州，姦盗俱惕息。
人材有如此，宰相安可失。
次韻彭青老詠雪三絕句·其一
作者：王庭珪
朝代：宋

雪窗未怕筆頭乾，能寫春江三峽寒。
笑指漁翁卧蓬裏，不知流下釣魚竿。
次韻彭青老詠雪三絕句·其三
作者：王庭珪
朝代：宋

莫倚雪車詩句好，池臺草木待春風。
稍晴更上高樓望，要看餘霞散晚紅。
次韻彭青老詠雪三絕句·其二
作者：王庭珪
朝代：宋

天公剪水散花林，試比江梅色淺深。
梁苑詞人能賦詠，終篇不作苦寒吟。
次韻徐漕案部至廬陵見訪
作者：王庭珪
朝代：宋

節擁朱輪下九霄，因從物外訪英豪。
江南正自賢徐穉，天子先應問伏滔。
試看翰林批鳳尾，何如大尉飲羊羔。
諸公拔劍論功業，當念蕭侯轉粟勞。
次韻折樞密題向萍鄉莞爾堂
作者：王庭珪
朝代：宋

器遠無近用，弦歌只暫娛。
從來趙魏老，或爲滕大夫。
昔時武城宰，其人骨已徂。
牛刀發新硎，夫子輒驚吁。
向侯本學道，與世疑闊疏。
擁紬聽衙鼓，庭下一事無。
不爲赫赫名，詭衆以自殊。
催科雖云拙，於今乃賢歟。
夫子儻無言，黑白共一區。
家有治縣譜，不飲常晏如。
棠陰决民訟，松間讀我書。
飛蝗避境土，野鶴馴階除。
堂上盛賓客，不減陳趙予。
新詩播京邑，異世乃同途。
振轡若登仙，身輕衣六銖。
雲間候飛馭，君駕何時迂。
次韻方性夫同年見寄
作者：王庭珪
朝代：宋

憶在長安日，先朝始賜官。
同登進士第，半著侍臣冠。
歸意倦飛鳥，詞源倒急灘。
平生事何限，話著齒牙寒。
次韻方性夫同年見寄
作者：王庭珪
朝代：宋

禮經久顛龐，不絕僅如带。
諸儒共補葺，紛然莫酬對。
先生隱桐廬，議論有根蒂。
劍胸剔廢滯，電眼燭幽晦。
虀鹽二十年，時節忽已屆。
聲名塞天宇，筆舌翻清瀬。
子美蓬萊宮，輝赫輙自怪。
文彩動人主，英風特飄灑。
清芬掩幽蘭，四海共紉佩。
平生慕忠義，爛漫意常在。
坐閱諸公間，誰與論梗概。
著書逢休運，一洗窮愁債。
駸駸度驊騮，過都如歷塊。
嗟予強追躡，常負跛鼈態。
雖登龍虎科，異調愧當代。
才高自激烈，無爲逐時輩。
次韻曾育才翠樾堂雪詩
作者：王庭珪
朝代：宋

哦君翠樾堂中雪，詞如劍戟相磨切。
又如牛鐸應黄鍾，水中躍出蕤賓鐵。
因誦東坡憶雪詩，城郭山川兩奇絕。
翠樾堂中雪復然，敢擬片詞增竄竊。
長安道上醉騎驢，忍凍不知蹄屢蹶。
爭似淮西破賊時，蔡州城外沙如月。
將軍一箭射欃槍，夜落城頭曉方滅。
捷書飛奏不動塵，露布馳來迷玉闕。
醉翁句律號令嚴，凍口何由更開說。
銀杯任逐馬蹄翻，斷藁殘編且扃鐍。
次韻曾英發
作者：王庭珪
朝代：宋

泮水橋邊不記年，後來誰復敢爭先。
襄陽耆舊今無在，江左風流寂不傳。
窮巷閉門佳客至，新詩照壁夜光懸。
未應晚節嗟流滯，三子青袍慰眼前。
次韻李世京惠詩
作者：王庭珪
朝代：宋

童稚情親不記春，白頭相見眼猶新。
爲文未辦送窮鬼，買宅何妨近里仁。
魯國儒衣原自少，棘門兒戲定非真。
斗間縱有衝天氣，樓上應無識劍人。
次韻李宜仲以詩寄龍涎三首·其一
作者：王庭珪
朝代：宋

愁眉此日爲君開，誰道嶺南無雁回。
邂逅江南逢驛使，龍涎風味敵官梅。
次韻李宜仲以詩寄龍涎三首·其三
作者：王庭珪
朝代：宋

謗投山篋書猶在，力挽九關天可回。
胡不北歸陳苦語，莫貪南海戀甜梅。
次韻李宜仲以詩寄龍涎三首·其二
作者：王庭珪
朝代：宋

鵲噪柴門曉未開，香風撩我夢驚回。
恨無好句酬高詠，喚起謫仙蘇與梅。
次韻李宜仲見懷朱崖夜郎二逐客
作者：王庭珪
朝代：宋

不因貴賤識交情，此段當令後輩傾。
三友一龍吾作尾，同時四海孰爲兄。
殊方少客通南北，厚祿無書訪死生。
萬里歸期應可指，九衢先聽賣釵聲。
次韻李巽伯贈琴僧惠端
作者：王庭珪
朝代：宋

老端高世士，髯李仙中人。
鳳吐千篇久，新吟十弄新。
妙談天地假，笑破海山春。
物物消磨盡，今年始是貧。
次韻李教授閔雨
作者：王庭珪
朝代：宋

赤帷使者朱斑車，重簷飛蓋遮日烏。
佛前下馬來跪爐，草木焦卷苗欲枯。
我亦本是耕田夫，僅能識字勤須臾。
吟詩閔雨作時無，空勞皺眉捋髭鬚。
安得年豐鼓不桴，便足飽飯甘樵蘇。
次韻李昌齡以詩督景賢堂詩
作者：王庭珪
朝代：宋

欲醫詩病了無方，悵望黄州舊雪堂。
歳月易奔梭一擲，文章徒費紙千張。
相如賦麗終遲思，李廣兵微未得當。
句律年來亦如此，收功何以得鷹揚。
次韻楊廷秀求近詩
作者：王庭珪
朝代：宋

聞說學詩如學仙，怪來詩思渺無邊。
自憐猶裹癡人骨，豈意妄得麻姑鞭。
曾似千軍初入陣，清於三峽夜流泉。
只今老鈍無新語，楓落吳江恐誤傳。
次韻楊廷秀臨安小樓不寐之什
作者：王庭珪
朝代：宋

坐待銀蟾上，寒禁酒力加。
霜清羣動息，雁過幾行斜。
樓角猶吹笛，天街又走車。
客眠終未穩，人語已爭譁。
次韻楊文黼
作者：王庭珪
朝代：宋

烏啼鵲噪竹生風，誰過柴門訪病翁。
清論逼人來亹亹，夕陽歸馬恨匆匆。
遙瞻紫極黄雲裏，却望長安醉眼中。
南北車書將混一，莫嗟吾道隔西東。
次韻歐陽叔向寺丞早春呈周子發知縣
作者：王庭珪
朝代：宋

冰底涓涓已作聲，曉看春色上蕪城。
江南樓閣烟中出，檻外山川翠欲萌。
梅點宿粧凝笑靨，柳摇新綠換枯莖。
化權初入東風手，莫使階前草亂生。
次韻歐陽叔向水中月
作者：王庭珪
朝代：宋

月從海底轉天心，影落長江海共深。
倒卓玉輪窺白兔，平看波面擁黄金。
魄隨秋水流無盡，光射寒潭曉未沈。
此月已曾經照古，又觀古月照如今。
次韻歐陽廣明
作者：王庭珪
朝代：宋

半盂香飯敵猩脣，羮芋菹鹽度幾春。
坐倚蒲團聽粥鼓，曉擎花雨供天人。
庾郎三韭徒多品，顔巷一瓢真絕倫。
邑犬狺狺尚羣吠，隔籬安得近吾身。
次韻歐陽廣明以詩送鉢盂
作者：王庭珪
朝代：宋

方丈盈前送八珍，山人不是此中人。
試尋僧鉢齋廚近，更喜園官菜把新。
秋滿城頭看落葉，風吹酒面已生鱗。
何時共過溪邊寺，雪夜扁舟發興頻。
次韻段季裕惠詩二首·其一
作者：王庭珪
朝代：宋

久戰詞場力未衰，毫端珠璧粲離離。
氣如八尺九花馬，人似千年五聚龜。
國士無雙君自有，癡兒不了我先知。
七年留滯沅湘道，忽詠青山獨往詩。
次韻段季裕惠詩二首·其二
作者：王庭珪
朝代：宋

謫墮西南海角邊，是中樂事亦天全。
漸聞長樂鐘聲近，正遇巫陽敕放年。
客過茅蓬非率爾，詩如錦繡益飄然。
一罇豈盡平生話，咫尺高樓起暮烟。
次韻江正邦
作者：王庭珪
朝代：宋

盧溪春水欲平堤，滿徑蓬蒿竹掩扉。
齋館静無塵土雜，盤飱喜有藥苗肥。
君尋甘露峰前住，人似山陰雪夜歸。
江海未應終寂寞，鶴書将下釣璜磯。
次韻王秀才
作者：王庭珪
朝代：宋

怒髮衝冠忘指瑕，要能全璧始還家。
閉門且任蓬蒿長，落筆當令綺繡華。
麗句美如青玉案，明珠深貯絳囊紗。
愛君年少已如許，他日相逢未可涯。
次韻盧贊元江亭即事二絕句·其一
作者：王庭珪
朝代：宋

斜日江頭春又歸，半天垂柳拂雲齊。
流鶯向晚渾無賴，隔水飛來枝上啼。
次韻盧贊元江亭即事二絕句·其二
作者：王庭珪
朝代：宋

江水磨銅鑑面寒，釣魚人在蓼花灣。
雲間貪看新月上，不覺小舟流下灘。
次韻盧贊元蒙田寺橋亭夜月
作者：王庭珪
朝代：宋

青版橋邊秋月明，江風不動縠紋平。
沙頭野鶴摩天起，飛入紫霄雲外鳴。
次韻答劉元弼
作者：王庭珪
朝代：宋

鼓篋同登樂泮年，論文誰復似徐堅。
向來聚散如春夢，此去逢迎應宿緣。
陋巷苦無高馬過，新詩時有賈人傳。
芒鞋竹杖俱無恙，歸日猶堪作地仙。
次韻羅世英
作者：王庭珪
朝代：宋

蒙山三十年前話，聳壑昂霄見此郎。
雲子新秔抄飯白，石泉擊火試茶香。
英豪滿坐驚頭角，錦繡詩成出肺腸。
此日此公逢此客，更傳秋榜助飛觴。
次韻羅伯固聽琴
作者：王庭珪
朝代：宋

焦桐初不受文理，弦以朱絲奇乃爾。
坐中忽聞太古音，寵辱頓忘那有恥。
官廳曾有一日閑，奏刀未覺肯綮難。
抱牘兩衙鳬鴈退，目送飛鴻聊一彈。
爽氣朝來如有約，幽林鳥語山間樂。
琴罷揮毫各賦詩，滿袖珠璣何璀錯。
晚風歸袂失炎蒸，却憶冰壺此段清。
酒醒月白重開匣，更作松風夜雨聲。
次韻義夫同年見寄二首·其一
作者：王庭珪
朝代：宋

青袍猶带御爐煙，坐覺江湖歲月遷。
憶在九霄聯雁塔，恍如三尺鑄龍泉。
薦書飛鶚聞天上，綵筆題詩落眼前。
白髮郎官才力徤，知公家世似韋賢。
次韻義夫同年見寄二首·其二
作者：王庭珪
朝代：宋

高文落紙自生烟，論著傳家繼史遷。
氣壓千軍横入陣，詞傾三峽倒流泉。
賜袍初並龍墀下，走馬同過鳳闕前。
一落江湖坐窮困，顧予何敢望諸賢。
次韻胡次魚送歐陽景蘇鎮州教授
作者：王庭珪
朝代：宋

往昔逢君最妙年，朱霞天半已軒軒。
論文豈是無張說，取友何期得邴原。
談笑坐輕千疊嶂，吹嘘誰送九重閽。
不應海嶠能留滯，早晚公車採至言。
次韻胡觀光長慶寺早起
作者：王庭珪
朝代：宋

曉天樓殿倚空虛，尚見星辰落落疏。
鵲動高林人起後，馬嘶殘月客行初。
偶來作尉聊驅盜，豈謂論功得謗書。
但使一方無犬吠，即看黄紙下新除。
次韻胡邦衡衡陽縣瑞竹堂
作者：王庭珪
朝代：宋

牆裏圍脩竹，竹間開草堂。
經春多夜雨，入夏長新篁。
節抱幽人操，風敲明月璫。
孤根元獨立，並幹兩爭長。
影落龍蛇動，清移枕簟凉。
門常對衡岳，氣足傲羲皇。
日射玲瓏色，林疏瑣碎光。
雙莖非别種，異物出時方。
海嶠名雖久，湖海跡愈彰。
行當卧龍起，天爲見珍祥。
次韻葉起商
作者：王庭珪
朝代：宋

少年攜藝試東都，一鼓無成怒奮鬚。
便把龍韜取官職，欲隨鵬海混程途。
清言自可容平子，文筆誰堪答摯虞。
要使貂蟬出金鍪，腐儒寧不愧操觚。
次韻葉起商楊茂之
作者：王庭珪
朝代：宋

池塘春草年年綠，筆力千鈞挽莫回。
南國遺騷拾蘭芷，西湖體雪禁梨梅。
窮途言詠頗寒窘，治世音聲無怨哀。
一覽巨編真雅唱，秀苗奇特出荒萊。
次韻董體仁參政
作者：王庭珪
朝代：宋

雷雨何年下九天，公爲舟楫濟長川。
涸鱗亦逐龍蛇動，異氣先衝牛斗邊。
總謂相君扶帝力，忽傳飛詔落巖前。
但隨一氣洪鈞轉，造物豈知然不然。
次韻蔡德億年聞子規
作者：王庭珪
朝代：宋

逐客思歸正倦聞，三更枝上月微昏。
一聲夢斷湘山曲，千古空餘馬足痕。
東郭雖無揚子宅，西枝應有少陵村。
不須宋玉憐憔悴，招得騷人幾許魂。
次韻蕭明強追和芙蓉菴
作者：王庭珪
朝代：宋

茅齋深倚五雲間，忽有高人夜扣關。
揮麈風雷坐傾倒，開簾水竹自幽閑。
天寒已放龍蛇蟄，棋罷那知歳月殘。
兵革未聞消息好，且來拄頰看西山。
次韻裴主簿述懷
作者：王庭珪
朝代：宋

著書尚有銀管筆，騎馬元無金絡頭。
陶令種田非左計，漫郎作官真薄遊。
脫身簿領歸來好，入手漁竿隱去休。
老瓦盆邊可呼客，興酣何用玉爲甌。
次韻謝同年劉子堅生日惠詩
作者：王庭珪
朝代：宋

詩詞清麗筆如神，猶記同年歲在申。
弧矢志高千萬里，烟霄路闊幾由旬。
曾無紫氣衝南斗，空有紅光動北辰。
自顧頑才類銅錫，敢期陶冶鑄成鈞。
次韻謝昌國
作者：王庭珪
朝代：宋

今人不識古人心，誰識羲皇太古音。
如望銀河九天上，聊分一勺濯塵襟。
次韻謝處州倅毛長吉見訪惠詩
作者：王庭珪
朝代：宋

有客江邊問草堂，銀鞍白馬爛生光。
不嫌茅屋絕低小，往坐竹陰移晚凉。
入洛聲名動冠蓋，傳家文翰在巖廊。
高風誰復如公者，肯接山林氣味長。
次韻謝鄭教授二首·其一
作者：王庭珪
朝代：宋

久服才名老鄭虔，奮鬚抵掌便談天。
平生落盡摩霄翮，妙句新如出水蓮。
晚歲江湖聊可樂，夜談城壘不須堅。
席門窮巷蓬蒿滿，安得高車忽儼然。
次韻謝鄭教授二首·其二
作者：王庭珪
朝代：宋

騎馬凌風擬八仙，不須三斗始朝天。
細聽街吏鼕鼕鼓，看舞歌姬步步蓮。
問事未應無伯始，論文今復得徐堅。
喜君琢句無餘跡，詩到無成却澹然。
次韻贈周師禹二首·其一
作者：王庭珪
朝代：宋

山中自有陶宏景，窗外誰呼祁孔賓。
不敢移文約周子，升沈共作太平人。
次韻贈周師禹二首·其二
作者：王庭珪
朝代：宋

晝卧柴門打不開，相逢未識濟川才。
那知此夜聞猿處，忽有新詩隨雁來。
次韻贈慈書記·其一
作者：王庭珪
朝代：宋

探驪猶記湘西寺，愛我詩如左禪軍。
慈也果能拈此句，定知詞筆带烟雲。
次韻贈慈書記·其三
作者：王庭珪
朝代：宋

老洪作語驚一世，筆力可敵千人軍。
足下馬駒今復出，縱横踏破嶺頭雲。
次韻贈慈書記·其二
作者：王庭珪
朝代：宋

寂音尊者斷聲聞，猶似銜枚未戰軍。
横出一枝來大仰，如今不賦暮天雲。
次韻贈隨上人
作者：王庭珪
朝代：宋

扣門衲子誦詩聲，雙脚行纒拄杖輕。
何處參同得消息，便能作句吐新清。
高僧著意遊湖海，逐客從誰匿姓名。
試聽窟中獅子吼，未應斷盡野牛鳴。
次韻趙文卿因以送行
作者：王庭珪
朝代：宋

堤柳迎人自作陰，江流仍漲綠醅深。
行人獨唱陽春曲，此日重聞正始音。
騶馭已如仙褭褭，騎驢徒欲度駸駸。
看君闊步青雲上，莫學書生擁鼻吟。
次韻趙逢源秋日溪居十絕·其一
作者：王庭珪
朝代：宋

溪面微凉生晚風，山銜落日半邊紅。
臨流解賦歸來句，知是柴桑避俗翁。
次韻趙逢源秋日溪居十絕·其七
作者：王庭珪
朝代：宋

昔人萬里醉爲鄉，暮越朝燕不裹糧。
却怕醒來塵外出，千艘銜尾夜鳴榔。
次韻趙逢源秋日溪居十絕·其三
作者：王庭珪
朝代：宋

水邊樓上最宜秋，天在闌干四角頭。
覓句正緣償宿債，著書元不爲窮愁。
次韻趙逢源秋日溪居十絕·其九
作者：王庭珪
朝代：宋

千尋塔影照江清，古殿金龍蟠繡楹。
秋色排門入蕭寺，閑來飯後聽鐘聲。
次韻趙逢源秋日溪居十絕·其二
作者：王庭珪
朝代：宋

門外仙槎泛急湍，應從霄漢落銀灣。
歸來不記河源路，風霧凄凄月滿山。
次韻趙逢源秋日溪居十絕·其五
作者：王庭珪
朝代：宋

出水芙蓉天與工，六郎何事比花紅。
後生不識李元禮，試聽長松引勁風。
次韻趙逢源秋日溪居十絕·其八
作者：王庭珪
朝代：宋

鴉翻日影弄清溪，溪上危巢鳴哺兒。
林下西風晚來急，滿身木葉碎琉璃。
次韻趙逢源秋日溪居十絕·其六
作者：王庭珪
朝代：宋

南嶺浮雲過北嶺，東溪流水入西溪。
秋容清澹石骨露，更看明年浪拍堤。
次韻趙逢源秋日溪居十絕·其四
作者：王庭珪
朝代：宋

仙人山水古今無，畫妙詩工可得俱。
論畫已非前輩手，聲詩能作輞川圖。
次韻路節推瑞香幽蘭
作者：王庭珪
朝代：宋

君家蘭玉盈階砌，傍有薰籠錦一端。
雅似高人來席上，幽如靚女出林間。
芳叢欲吐新芽長，深谷知誰著眼觀。
謝氏風流元自有，更留佳客奉清歡。
次韻送别曾英發
作者：王庭珪
朝代：宋

士元來訪潁川公，桑下清談有素風。
不扣洪鐘安識響，更聞妙句豈宜蒙。
如君晚節猶堪奮，期我高名莫大穹。
此别應難問消息，寄書無惜到山中。
次韻郭偉節段廷直見寄二首·其一
作者：王庭珪
朝代：宋

山靈未忍勒銘移，空有寒鴉噪竹枝。
二妙相逢春霧裏，老夫將竄夜郎時。
傳看尺素雙魚尾，突過黄初數子詩。
不上沅江探奇絕，平生誰肯一來兹。
次韻郭偉節段廷直見寄二首·其二
作者：王庭珪
朝代：宋

邂逅江樓初識面，騎驢衝雪聳詩肩。
談傾坐客人如玉，蘋滿汀洲水拍天。
君欲摩霄登兔窟，我方載月上漁船。
夜郎千古窮愁地，竄逐曾留李謫仙。
次韻酬劉遂卿
作者：王庭珪
朝代：宋

夜郎逐客東歸日，傾蓋江邊側帽時。
霧豹隱山宜自養，弓蛇落盞莫生疑。
古今得失棋千局，湖海飄零酒一巵。
期子嶄然出頭角，名場何患少人知。
次韻酬向縣丞
作者：王庭珪
朝代：宋

平昔君家瀛閣老，少日結交名譽早。
眼中忽失如此人，尚喜諸郎美風調。
前年寄書識英妙，經歳初酬君勿誚。
後會相逢應可期，顧我形容未枯槁。
次韻酬周孟覺
作者：王庭珪
朝代：宋

看鑄銅人能幾何，相逢重得復摩挲。
江山如畫風流在，城郭空驚歲月多。
豈謂今朝聞正始，更翻新律似元和。
思君夜久猶竚立，月上松梢映綠蘿。
次韻酬國子生趙秀才四絕句·其一
作者：王庭珪
朝代：宋

淵明五柳非無宅，子美西枝自有村。
堪笑長安近時客，紛紛騎馬傍誰門。
次韻酬國子生趙秀才四絕句·其三
作者：王庭珪
朝代：宋

羡君將入銀蟾窟，容我歸耕谷口村。
遙想明年春殿下，臚傳先出九重門。
次韻酬國子生趙秀才四絕句·其二
作者：王庭珪
朝代：宋

入關莫戀銅駝陌，待詔行趨金馬門。
場屋若歸丞相府，可無公道得推尊。
次韻酬國子生趙秀才四絕句·其四
作者：王庭珪
朝代：宋

聖主方今舉八元，何人復掃相君門。
迂生曲士如丘垤，回首方知泰華尊。
次韻酬祝彦直
作者：王庭珪
朝代：宋

矍鑠猶能一據鞍，將軍雖老未甘閑。
謬攜魚目投龍頷，正類蒹葭倚玉山。
詞力倒傾江漢底，光芒今射斗牛間。
珠璣贈我應難久，却恐風雷夜掣還。
次韻鍾令
作者：王庭珪
朝代：宋

閑舉酒兵挑一戰，愁城欲下戰方酣。
且烹北苑龍香茗，暫脫東禪鶻臭衫。
有志干時君自許，無錢使鬼我何堪。
江湖寂寞生涯盡，對客不應容易談。
次韻陳君授暮春感懷
作者：王庭珪
朝代：宋

雨餘山鳥百般啼，烟隔桃蹊一線微。
南北東西春總好，杜鵑何苦勸人歸。
次韻韓宰上元二絕句·其一
作者：王庭珪
朝代：宋

火炬銀花照眼明，亂來誰得見昇平。
邦君解與民同樂，海上初移不夜城。
次韻韓宰上元二絕句·其二
作者：王庭珪
朝代：宋

傷時此夜憶神京，月照鼇山輦道平。
朱雀街門舊行路，星毬飛上鳳凰城。
次韻韓朝美惠硯
作者：王庭珪
朝代：宋

詩如春風入花骨，暖日晴雲入竹石。
退之筆力千古豪，世有文章擅東壁。
松窗結鄰翁乃惜，坐中頗復有此客。
人怪窮兒得寶歸，布袖淋漓手黧黑。
次韻高秀才
作者：王庭珪
朝代：宋

臘盡梅花落不停，笛聲孤起不堪聽。
且留溪影弄清淺，更看殘英動曉星。
次韻魏伯元
作者：王庭珪
朝代：宋

公榮自可不與飲，子美何時得細論。
正遇題輿陳仲舉，豈容無禮灌將軍。
次韻黄伯思求其祖夢升墓銘跋
作者：王庭珪
朝代：宋

妙句高文滿錦囊，坐驚蓬甕忽生光。
君家人物代不乏，文彩風流想未忘。
千載運中逢太史，諸王殿下識黄香。
江西多士傳心印，又出宗支一派長。
次韻黄元授見訪
作者：王庭珪
朝代：宋

中興人物起紛紛，應有奇才合致君。
仰視孰爲真漢相，夜行何識故將軍。
且騎駿馬天邊路，莫話高樓日暮雲。
年少功名方入手，勒移休動北山文。
次韻黄子餘二絕句·其一
作者：王庭珪
朝代：宋

沈謝曹劉俱一體，風流文彩自難兼。
黄香獨負無雙譽，不管紅塵壓帽簷。
次韻黄子餘二絕句·其二
作者：王庭珪
朝代：宋

秋風動地吹纖末，夜雨連明攪寸心。
西北高樓何縹緲，信非吾土莫登臨。
次韻黄超然
作者：王庭珪
朝代：宋

楚詞賦物取香草，衆草猶須避國香。
一辱雕章重題品，何慚清廟薦芝房。
次題周公予趙逢源過瑤林洞中探酴醿
作者：王庭珪
朝代：宋

桃花落盡春風顛，兩翁並轡來翩然。
入門下馬看花發，仰攀綠葉窺青天。
倚檻謳吟發清唱，終夕擁鼻鳴寒蟬。
唐昌仙人識玉蕊，借月下看乘飛煙。
明朝地上拾落粉，草間點綴如遺妍。
狂思玉爪搔背痒，不可妄得麻姑鞭。
歸來歡欣應拍手，笑君騎馬似乘船。
醉後猶能作長句，半夜打門驚我眠。
次题周公予赵逢源过瑶林洞中探酴醿
作者：王庭珪
朝代：宋
体裁：古风

桃花落尽春风颠，两翁并辔来翩然。入门下马看花发，仰攀绿叶窥青天。倚槛讴吟发清唱，终夕拥鼻鸣寒蝉。唐昌仙人识玉蕊，借月下看乘飞烟。明朝地上拾落粉，草间点缀如遗妍。狂思玉爪搔背痒，不可妄得麻姑鞭。归来欢欣应拍手，笑君骑马似乘船。醉后犹能作长句，半夜打门惊我眠。
欧阳公制粮尽扣门索米戏书绝句送之
作者：王庭珪
朝代：宋

闻道瓶中无积粟，不忧甑裏有尘埃。
饥时且就我索食，更恐胡奴送米来。
欧阳彦文晚始得官为边郡狱掾乃州里宿儒于其行也诗以饯之
作者：王庭珪
朝代：宋
体裁：七言律诗

往日高名动场屋，青衫未足称平生。一官曹掾当蛮徼，万里山河列汉营。顾我老无投笔志，羡君今去走边城。边头已卧将军鼓，早晚书来说太平。
歐陽公制糧盡扣門索米戲書絕句送之
作者：王庭珪
朝代：宋

聞道瓶中無積粟，不憂甑裏有塵埃。
饑時且就我索食，更恐胡奴送米來。
歐陽彦文晚始得官爲邊郡獄掾乃州里宿儒於其行也詩以餞之
作者：王庭珪
朝代：宋

往日高名動場屋，青衫未足稱平生。
一官曹掾當蠻徼，萬里山河列漢營。
顧我老無投筆志，羡君今去走邊城。
邊頭已卧將軍鼓，早晚書來說太平。
正月二十立春觀雪次韻向文剛
作者：王庭珪
朝代：宋

雪擁東皇下紫虛，霓旌鳳馭肅前驅。
天將平地開銀闕，人似春冰在玉壺。
綠蟻飄香浮翠斝，青絲傳菜出行廚。
老農慣識豐年兆，正欠漁簔入畫圖。
正月二十立春观雪次韵向文刚
作者：王庭珪
朝代：宋

雪拥东皇下紫虚，霓旌凤驭肃前驱。
天将平地开银阙，人似春冰在玉壶。
绿蚁飘香浮翠斝，青丝传菜出行厨。
老农惯识丰年兆，正欠渔簔入画图。
正邦聞王師來駐辭歸禾山次韻以别
作者：王庭珪
朝代：宋

潘才如海渺無堤，肯顧衡茅竹裏扉。
閑釣一溪春水綠，尚容三寸白魚肥。
忽傳銅虎天邊下，共探驪珠夜半歸。
此去烟塵猶未靜，何時馬跡破苔磯。
正邦闻王师来驻辞归禾山次韵以别
作者：王庭珪
朝代：宋

潘才如海渺无堤，肯顾衡茅竹裏扉。
闲钓一溪春水绿，尚容三寸白鱼肥。
忽传铜虎天边下，共探骊珠夜半归。
此去烟尘犹未静，何时马迹破苔矶。
步芳园
作者：王庭珪
朝代：宋
体裁：七言绝句

密栽桃李碍车轮，柳下风微不动尘。已办寻春蜡双屐，飞花满地草如茵。
步芳園
作者：王庭珪
朝代：宋

密栽桃李礙車輪，柳下風微不動塵。
已辦尋春蠟雙屐，飛花滿地草如茵。
殢人娇
作者：王庭珪
朝代：宋
体裁：词

小院桃花，烟锁几重珠箔。更深后、海棠睡著。东风吹去，落谁家墙角。平白地教人，为他情恶。花若有情，情应不薄。也须悔从前事错。而今夜雨，念玉颜飘泊。知那里人家，怎生顿著。
段居士粟庵
作者：王庭珪
朝代：宋

若人胸臆着万卷，始信此庵藏大千。
维摩室中坐狮子，莲花鬚上集人天。
十方国士从坐起，聚此一粒空中圆。
尔时宝刹现毫端，跳出云门向上关。
痴儿正抱古公案，对面不纳须弥山。
便向粟中寻世界，含元殿裏觅长安。
段居士粟菴
作者：王庭珪
朝代：宋

若人胸臆著萬卷，始信此菴藏大千。
維摩室中坐獅子，蓮花鬚上集人天。
十方國士從坐起，聚此一粒空中圓。
爾時寶刹現毫端，跳出雲門向上關。
癡兒正抱古公案，對面不納須彌山。
便向粟中尋世界，含元殿裏覓長安。
段廷瑞四美堂
作者：王庭珪
朝代：宋

風月江山何處無，良辰樂事古難俱。
其間景物從來美，此美天然畫不如。
莫唱黄雞催曉曲，且聽青鳥勸提壺。
暮雲收盡朱簾捲，四者横陳獻坐隅。
段廷瑞四美堂
作者：王庭珪
朝代：宋
体裁：七言律诗

风月江山何处无，良辰乐事古难俱。其间景物从来美，此美天然画不如。莫唱黄鸡催晓曲，且听青鸟劝提壶。暮云收尽朱帘捲，四者横陈献坐隅。
水亭
作者：王庭珪
朝代：宋

新暑池亭上，竹風吹我衣。
殘花經眼盡，好鳥傍簷飛。
水面澄陰闊，橘林香氣微。
儻容攜茗具，來此避炎威。
水亭
作者：王庭珪
朝代：宋
体裁：五言律诗

新暑池亭上，竹风吹我衣。残花经眼尽，好鸟傍檐飞。水面澄阴阔，橘林香气微。傥容携茗具，来此避炎威。
江上
作者：王庭珪
朝代：宋

倚杖江風起，呼船水面開。
人從州觜渡，帆破浪頭來。
月色共千里，天恩徧九垓。
當年送客處，待看赤車回。
江上
作者：王庭珪
朝代：宋

倚杖江风起，呼船水面开。
人从州觜渡，帆破浪头来。
月色共千里，天恩徧九垓。
当年送客处，待看赤车回。
江上
作者：王庭珪
朝代：宋

沅陵春尽草萋萋，忽见扁舟繫柳堤。
谁寄愁心与明月，肯随君到夜郎溪。
江上
作者：王庭珪
朝代：宋

沅陵春盡草萋萋，忽見扁舟繫柳堤。
誰寄愁心與明月，肯隨君到夜郎溪。
江亭候施倅醇翁阻水涨作诗寄之
作者：王庭珪
朝代：宋
体裁：古风

夜雨涨溪碧，天明望归舟。飞帆出木杪，浩荡兀中流。洪崖仙人姿，谓落沧海游。兴尽却回棹，待此霖潦收。抱琴出竹迎，倒披翠云裘。风涛正可久，烟波生暮愁。
江亭候施倅醇翁阻水漲作詩寄之
作者：王庭珪
朝代：宋

夜雨漲溪碧，天明望歸舟。
飛帆出木杪，浩蕩兀中流。
洪崖仙人姿，謂落滄海遊。
興盡却回棹，待此霖潦收。
抱琴出竹迎，倒披翠雲裘。
風濤正可久，煙波生暮愁。
江城子
作者：王庭珪
朝代：宋

夜郎江上看元宵。鬥回杓。雪初消。燈火銀花，何處是星橋。哄得滿城春不夜，三妓女，五溪徭。此時回首憶行朝。太平樓。倚層宵。紅蠟光中，買酒聽吹簫。且就天涯聊一醉，歌一曲，望京謠。
江城子
作者：王庭珪
朝代：宋

天回北斗欲中宵。屢移杓。客魂消。記得皇州，燈火虹成橋。異俗西南開萬里，冠帶盡，百蠻徭。盧溪太守未還朝。起朱樓。接叢宵。翠幕紅妝，歌管玉為簫。民樂豐登無一事，看下詔，採風謠。
江城子
作者：王庭珪
朝代：宋

樓頭鐘鼓變新聲。晚霞晴。水雲生。何處歸帆，爭泊蓼花汀。遙望虹橋如畫裡，鰲背上，著人行。夜闌風定見危亭。卻重登。景方明。影落波心，疑是海中鯨。願借吸川滄海量，為公壽，落橋成。
江城子
作者：王庭珪
朝代：宋

渡頭猶唱棹歌聲。雨初晴。月初生。忽見飛虹，夭矯掛寒汀。兩岸小兒齊拍手，今夜裡，放人行。朱欄畫鷁照江亭。客來登。眼初明。如泛銀河，天上跨長鯨。君是濟川舟楫手，將許事，笑談成。
江城子
作者：王庭珪
朝代：宋

錦袍繡帽躍金鞍。卷旗幡。整師還。輕騎窮追，湘尾鼓聲寒。千里塵清高會處，張翠幕，萬人看。藕絲衫袖捧雕盤。玉頹山。夜將闌。幸遇休兵，且盡玉壺寬。未用漢軍頻出塞，徒生事，斬樓蘭。
江城子·夜郎江上看元宵
作者：王庭珪
朝代：宋
体裁：词

夜郎江上看元宵。
斗回杓。
雪初消。
灯火银花，何处是星桥。
哄得满城春不夜，三妓女，五溪徭。
此时回首忆行朝。
太平楼。
倚层宵。
红蜡光中，买酒听吹箫。
且就天涯聊一醉，歌一曲，望京谣。
江城子·天回北斗欲中宵
作者：王庭珪
朝代：宋
体裁：词

天回北斗欲中宵。屡移杓。客魂消。记得皇州，灯火虹成桥。异俗西南开万里，冠带尽，百蛮徭。卢溪太守未还朝。起朱楼。接丛宵。翠幕红妆，歌管玉为箫。民乐丰登无一事，看下诏，采风谣。
江城子·楼头钟鼓变新声
作者：王庭珪
朝代：宋

楼头钟鼓变新声。
晚霞晴。
水云生。
何处归帆，争泊蓼花汀。
遥望虹桥如画里，鳌背上，着人行。
夜阑风定见危亭。
却重登。
景方明。
影落波心，疑是海中鲸。
愿借吸川沧海量，为公寿，落桥成。
江城子·楼头钟鼓变新声
作者：王庭珪
朝代：宋
体裁：词

楼头钟鼓变新声。晚霞晴。水云生。何处归帆，争泊蓼花汀。遥望虹桥如画里，鳌背上，著人行。夜阑风定见危亭。却重登。景方明。影落波心，疑是海中鲸。愿借吸川沧海量，为公寿，落桥成。
江城子·渡头犹唱棹歌声
作者：王庭珪
朝代：宋
体裁：词

渡头犹唱棹歌声。雨初晴。月初生。忽见飞虹，夭矫挂寒汀。两岸小儿齐拍手，今夜里，放人行。朱栏画鹢照江亭。客来登。眼初明。如泛银河，天上跨长鲸。君是济川舟楫手，将许事，笑谈成。
江城子（再和呈马守）
作者：王庭珪
朝代：宋

天回北斗欲中宵。屡移杓。客魂消。记得皇州，灯火虹成桥。异俗西南开万里，冠带尽，百蛮徭。
卢溪太守未还朝。起朱楼。接丛霄。翠幕红妆，歌管玉为箫。民乐丰登无一事，看下诏，采风谣。
江城子（吴贡道班师置酒）
作者：王庭珪
朝代：宋
体裁：词

锦袍绣帽跃金鞍。卷旗幡。整师还。轻骑穷追，湘尾鼓声寒。千里尘清高会处，张翠幕，万人看。藕丝衫袖捧雕盘。玉颓山。夜将阑。幸遇休兵，且尽玉壶宽。未用汉军频出塞，徒生事，斩楼兰。
江城子（步月新桥呈任子严）
作者：王庭珪
朝代：宋

渡头犹唱棹歌声。雨初晴。月初生。忽见飞虹，夭矫挂寒汀。两岸小儿齐拍手，今夜里，放人行。朱栏画益鸟照江亭。客来登。眼初明。如泛银河，天上跨长鲸。君是济川舟楫手，将许事，笑谈成。
江城子（辰川上元）
作者：王庭珪
朝代：宋

夜郎江上看元宵。斗回杓。雪初消。灯火银花，何处是星桥。共得满城春不夜，三妓女，五溪徭。此时回首忆行朝。太平楼。倚层霄。红蜡光中，买酒听吹箫。且就天涯联一醉，歌一曲，望京谣。
江虞仲生日
作者：王庭珪
朝代：宋

王春正月东风回，星桥鐡锁明夜开。
鳌山千仞接云汉，平地五色移蓬莱。
公家今夕果何夕，适逢间气生英才。
清都虎豹失呵禁，九关转钮驱河鬼。
烂柯山头瑞烟起，太白之精天上来。
却来人间知几载，少日声名震寰海。
太学高文擅俊场，江南刺史多遗爱。
江边父老祝长年，南极年来一星在。
明年此夕从宸游，鳌山正出鳌头外。
新莺百啭柳初青，龙池鳯阁遥相待。
江虞仲生日
作者：王庭珪
朝代：宋

王春正月東風回，星橋鐡鎖明夜開。
鼇山千仞接雲漢，平地五色移蓬萊。
公家今夕果何夕，適逢間氣生英才。
清都虎豹失呵禁，九關轉鈕驅河鬼。
爛柯山頭瑞煙起，太白之精天上來。
却來人間知幾載，少日聲名震寰海。
太學高文擅俊場，江南刺史多遺愛。
江邊父老祝長年，南極年來一星在。
明年此夕從宸遊，鼇山正出鼇頭外。
新鶯百囀柳初青，龍池鳯閣遙相待。
沅江上晚晴用頔子韵
作者：王庭珪
朝代：宋
体裁：五言律诗

急雨捎溪面，兰桡转渡头。寒鸦栖古木，晚日射危楼。山带黔巫远，水还荆汉流。晴天思无限，细细数沙鸥。
沅江上晚晴用頔子韻
作者：王庭珪
朝代：宋

急雨捎溪面，蘭橈轉渡頭。
寒鴉栖古木，晚日射危樓。
山带黔巫遠，水還荆漢流。
晴天思無限，細細數沙鷗。
沅陵遇公美忽談道術如有所得將之桃源作詩送之
作者：王庭珪
朝代：宋

昔年結屋並江灣，見君心膽方未閑。
牆東月出夜扣關，酒酣說劍翻濤瀾。
邇來書劍謀俱左，尋仙欲鼓蓬萊柁。
三寸田中已發花，九曲江邊仍進火。
蓬萊萬里天無涯，驚風落葉卷黄沙。
且過桃源訪秦洞，玉盤應飣棗如瓜。
沅陵遇公美忽谈道术如有所得将之桃源作诗送之
作者：王庭珪
朝代：宋
体裁：古风

昔年结屋并江湾，见君心胆方未闲。墙东月出夜扣关，酒酣说剑翻涛澜。迩来书剑谋俱左，寻仙欲鼓蓬莱柁。三寸田中已发花，九曲江边仍进火。蓬莱万里天无涯，惊风落叶卷黄沙。且过桃源访秦洞，玉盘应饤枣如瓜。
波光亭
作者：王庭珪
朝代：宋

遶亭春水縠紋生，拍岸風微鏡面平。
日破浪花摇柱礎，影浮山翠落簷楹。
魚跳蓮葉東西動，月湧金盆表裏明。
夜久光凝收綠净，冷涵星漢逼人清。
波光亭
作者：王庭珪
朝代：宋

遶亭春水縠纹生，拍岸风微镜面平。
日破浪花摇柱础，影浮山翠落檐楹。
鱼跳莲叶东西动，月涌金盆表裏明。
夜久光凝收绿净，冷涵星汉逼人清。
洪覺範畫贊
作者：王庭珪
朝代：宋

謂公爲佛，乃工文章。
謂公爲儒，乃是和尚。
非佛非儒，是虚空藏。
畫雖逼真，實非真相。
作如是見，亦未離妄。
水在瓶中，月在天上。
洪觉范画赞
作者：王庭珪
朝代：宋
体裁：赞

谓公为佛，乃工文章。谓公为儒，乃是和尚。非佛非儒，是虚空藏。画虽逼真，实非真相。作如是见，亦未离妄。水在瓶中，月在天上。
浣溪沙
作者：王庭珪
朝代：宋

九里香風動地來。尋香空繞百千回。錯驚秋色上崔嵬。誰識薌林三昧手，能令花落又花開。返魂元學嶺頭梅。
浣溪沙
作者：王庭珪
朝代：宋

薄薄春衫簇綺霞。畫簷晨起見棲鴉。宿妝仍拾落梅花。回首高樓聞笑語，倚欄紅袖卷輕紗。玉肌微減舊時些。
浣溪沙·九里香风动地来
作者：王庭珪
朝代：宋
体裁：词

九里香风动地来。寻香空绕百千回。错惊秋色上崔嵬。谁识芗林三昧手，能令花落又花开。返魂元学岭头梅。
浣溪沙·薄薄春衫簇绮霞
作者：王庭珪
朝代：宋
体裁：词

薄薄春衫簇绮霞。画檐晨起见栖鸦。宿妆仍拾落梅花。回首高楼闻笑语，倚栏红袖卷轻纱。玉肌微减旧时些。
浪淘沙
作者：王庭珪
朝代：宋

翠袖卷輕紗。玉腕慵遮。蕊珠宮殿倚彤霞。不憤江南梅信早，爭下香車。月露洗凝華。豔壓群葩。暗傳春信到天涯。試問東風誰第一，先到人家。
浪淘沙令
作者：王庭珪
朝代：宋
体裁：词

翠袖卷轻纱。玉腕慵遮。蕊珠宫殿倚彤霞。不愤江南梅信早，争下香车。月露洗凝华。艳压群葩。暗传春信到天涯。试问东风谁第一，先到人家。
清明日訪胡師顔
作者：王庭珪
朝代：宋

門巷倚城郭，林亭占水雲。
竹摇碧玉玦，池皺綠羅紋。
鸎舌初調曲，蘭芽忽吐芬。
牡丹雖晚發，風味獨超羣。
清明日访胡师颜
作者：王庭珪
朝代：宋

门巷倚城郭，林亭占水云。
竹摇碧玉玦，池皱绿罗纹。
鸎舌初调曲，兰芽忽吐芬。
牡丹虽晚发，风味独超羣。
清晖亭
作者：王庭珪
朝代：宋

画檐雪壁眺前溪，溪外羣峰碧四围。
日上林梢增秀色，珠生潭底护长堤。
落霞孤鹜真奇境，捉笔题诗无此词。
拟就江山觅佳句，更须春草梦回时。
清暉亭
作者：王庭珪
朝代：宋

畫簷雪壁眺前溪，溪外羣峰碧四圍。
日上林梢增秀色，珠生潭底護長堤。
落霞孤鶩真奇境，捉筆題詩無此詞。
擬就江山覓佳句，更須春草夢回時。
清江张氏活人堂二绝句·其一
作者：王庭珪
朝代：宋
体裁：七言绝句

远系长沙太守孙，家传太守活人言。刀圭一粒起人死，安得声名不出门。
清江张氏活人堂二绝句·其二
作者：王庭珪
朝代：宋
体裁：七言绝句

海底龙宫失护防，老龙偷得返魂方。闻君夜压春槽响，携扣柴门乞酒浆。
清江張氏活人堂二絕句·其一
作者：王庭珪
朝代：宋

遠系長沙太守孫，家傳太守活人言。
刀圭一粒起人死，安得聲名不出門。
清江張氏活人堂二絕句·其二
作者：王庭珪
朝代：宋

海底龍宮失護防，老龍偷得返魂方。
聞君夜壓春槽響，攜扣柴門乞酒漿。
清江留别任子严
作者：王庭珪
朝代：宋
体裁：五言律诗

正月下南昌，扁舟过玉梁。逢人问任子，迷路失仙乡。吾道今如此，斯文恐未亡。乌台千载话，他日自辉光。
清江留别任子嚴
作者：王庭珪
朝代：宋

正月下南昌，扁舟過玉梁。
逢人問任子，迷路失仙鄉。
吾道今如此，斯文恐未亡。
烏臺千載話，他日自輝光。
清軒
作者：王庭珪
朝代：宋

竹逕有佳色，耳根無市聲。
山如畫屏立，水作縠文生。
窗戶松風響，園蔬杞菊馨。
夜深天更靜，待看玉蟾明。
清轩
作者：王庭珪
朝代：宋
体裁：五言律诗

竹径有佳色，耳根无市声。山如画屏立，水作縠文生。窗户松风响，园蔬杞菊馨。夜深天更静，待看玉蟾明。
清音亭
作者：王庭珪
朝代：宋
体裁：五言律诗

亭枕秋山窟，山明水共清。空林生逸响，飞溜落寒泓。谁识高深意，初无世俗情。何当携韵磬，泻此澹无声。
清音亭
作者：王庭珪
朝代：宋

亭枕秋山窟，山明水共清。
空林生逸響，飛溜落寒泓。
誰識高深意，初無世俗情。
何當攜韻磬，瀉此澹無聲。
渔父词
作者：王庭珪
朝代：宋
体裁：七言绝句

冥冥江雨湿蓑衣，夜上高岩宿翠微。梦断一声烟草绿，遥闻款乃扣舷归。
渡潇湘江
作者：王庭珪
朝代：宋

夜听潇湘江上雨，今朝雨裏渡潇湘。
船衝晓浪涨新碧，山似画图非故乡。
鸿雁来时应好在，白鸥飞起忽成行。
论诗安得杜陵老，望岳令渠赋一章。
渡瀟湘江
作者：王庭珪
朝代：宋

夜聽瀟湘江上雨，今朝雨裏渡瀟湘。
船衝曉浪漲新碧，山似畫圖非故鄉。
鴻雁來時應好在，白鷗飛起忽成行。
論詩安得杜陵老，望嶽令渠賦一章。
游沅陵刘道人庵中唯一禅椅不置卧榻云不睡四十年矣戏作二绝·其一
作者：王庭珪
朝代：宋
体裁：七言绝句

一庵茅屋白云深，坐待丹砂欲变金。谁信庵中人不睡，满池春水听龙吟。
游沅陵刘道人庵中唯一禅椅不置卧榻云不睡四十年矣戏作二绝·其二
作者：王庭珪
朝代：宋

九曲江边云欲凈，三更海上月华孤。
金刀直入沧溟底，夺得骊龙颔下珠。
游湖头观桃花行数里弥望不绝有僧新开兰若于万花之中留三绝句书辩公房·其一
作者：王庭珪
朝代：宋
体裁：七言绝句

十里红香衬马蹄，更穿林樾访僧扉。烟长草远望不断，忽有钟声出翠微。
游湖头观桃花行数里弥望不绝有僧新开兰若于万花之中留三绝句书辩公房·其三
作者：王庭珪
朝代：宋
体裁：七言绝句

方丈前林万木春，桃花面目更尖新。为师拈出灵云话，却恐桃花解笑人。
游湖头观桃花行数里弥望不绝有僧新开兰若于万花之中留三绝句书辩公房·其二
作者：王庭珪
朝代：宋
体裁：七言绝句

城内僧来城外住，寺边花隔寺中篱。花开花落春如许，宴坐深房总不知。
游贡游洞
作者：王庭珪
朝代：宋
体裁：古风

窜身楚西极，幽奇颇穷历。况此古道傍，横天竦苍璧。何年始开凿，工如鬼镵刻。飞空数百丈，突出清鲸额。那知风雨时，云雷非窟宅。事迹堕渺茫，探讨失图籍。岂无高世士，于此炼金液。不能久徘徊，上马空叹息。
游青原呈王元勃舍人周秀实监丞
作者：王庭珪
朝代：宋

异时黄鲁直，尝赋青原诗。
至今青原山，名与星斗垂。
自从有宇宙，孰能磨灭之。
昨日从大旆，上读前人碑。
欲学下一语，自觉落笔迟。
我等如湛辈，后世谁復知。
治君千载人，治中同一时。
两公俱大手，妙语仍崛奇。
得句未肯吐，神物悭护持。
光艶出月胁，当留照岩扉。
湖头观桃李四绝句·其一
作者：王庭珪
朝代：宋
体裁：七言绝句

路转烟村万木春，村深疑有避秦人。山农出谷惊相问，不信边头有战尘。
湖头观桃李四绝句·其三
作者：王庭珪
朝代：宋

城裏池台俗俭穷，却来城外探东风。
曲栏幽槛趣不远，春在郊原浩荡中。
湖头观桃李四绝句·其二
作者：王庭珪
朝代：宋
体裁：七言绝句

朝骑一马暮还归，尽日花间觅句迟。黄四娘家谁敢道，古来惟有少陵诗。
湖头观桃李四绝句·其四
作者：王庭珪
朝代：宋
体裁：七言绝句

春入千林烟雨中，桃花李花能白红。一时草木披锦绣，十里吹香坠晚风。
湖頭觀桃李四絕句·其一
作者：王庭珪
朝代：宋

路轉烟村萬木春，村深疑有避秦人。
山農出谷驚相問，不信邊頭有戰塵。
湖頭觀桃李四絕句·其三
作者：王庭珪
朝代：宋

城裏池臺俗儉窮，却來城外探東風。
曲欄幽檻趣不遠，春在郊原浩蕩中。
湖頭觀桃李四絕句·其二
作者：王庭珪
朝代：宋

朝騎一馬暮還歸，盡日花間覓句遲。
黄四娘家誰敢道，古來惟有少陵詩。
湖頭觀桃李四絕句·其四
作者：王庭珪
朝代：宋

春入千林烟雨中，桃花李花能白紅。
一時草木披錦繡，十里吹香墜晚風。
溪上春日
作者：王庭珪
朝代：宋

迟日千花艷，开帘双燕飞。
好山晴拂汉，远水静含晖。
细草争青出，佳人薄暮归。
此时春思乱，未觉向来非。
溪上春日
作者：王庭珪
朝代：宋

遲日千花艷，開簾雙燕飛。
好山晴拂漢，遠水靜含暉。
細草爭青出，佳人薄暮歸。
此時春思亂，未覺向來非。
满庭芳·东阁官梅
作者：王庭珪
朝代：宋

东阁官梅，玉栏朱槛，未如山馆疏篱。
水边竹外，斜出两三枝。
最好西湖月下，林处士、着意吟时。
何须说，扬州旧日，何逊更能诗。
谁知。
深雪里，玉妃粲粲，初下瑶池。
笑人间春色，只在桃蹊。
紫燕黄鹂解语，来时但、青实离离。
争知道，调羹附鼎，终得近丹墀。
满庭芳·颓玉成山
作者：王庭珪
朝代：宋
体裁：词

颓玉成山，倾江作酒，醉来莫问升沈。
少年狂怪，应笑老婆心。
也会东涂西抹，行穿过、柳陌花阴。
诚何用，腰龟左顾，犹待铸黄金。
如今。
回首处，青楼缥缈，朱箔重深。
叹江海飘零，离恨难禁。
好在铜梁玉垒，将军骑、他日重临。
归来看，文君未老，相对抚鸣琴。
满庭芳·颓玉成山
作者：王庭珪
朝代：宋
体裁：词

颓玉成山，倾江作酒，醉来莫问升沈。少年狂怪，应笑老婆心。也会东涂西抹，行穿过、柳陌花阴。诚何用，腰龟左顾，犹待铸黄金。如今。回首处，青楼缥缈，朱箔重深。叹江海飘零，离恨难禁。好在铜梁玉垒，将车骑、他日重临。归来看，文君未老，相对抚鸣琴。
满庭芳（戊辰上元黄子余席上，时未有月）
作者：王庭珪
朝代：宋
体裁：词

宿雨初收，晚风微度，万家帘卷青烟。暗尘随马，人物似神仙。试问天公借月，天须放、明月教圆。应移下，广寒宫殿，灯火接星躔。卢川。元古郡，当时太守，宾从俱贤。到如今井邑，歌吹喧阗。花下红妆卖酒，时相遇、曲水桥边。谁知道，山城父老，重见中兴年。
满庭芳（梅）
作者：王庭珪
朝代：宋
体裁：词

东阁官梅，玉栏朱槛，未如山馆疏篱。水边竹外，斜出两三枝。最好西湖月下，林处士、著意吟时。何须说，扬州旧日，何逊更能诗。谁知。深雪里，玉妃粲粲，初下瑶池。笑人间春色，只在桃蹊。紫燕黄鹂解语，来时但、青实离离。争知道，调羹附鼎，终得近丹墀。
滿庭芳
作者：王庭珪
朝代：宋

宿雨初收，晚風微度，萬家簾卷青煙。暗塵隨馬，人物似神仙。試問天公借月，天須放、明月教圓。應移下，廣寒宮殿，燈火接星躔。盧川。元古郡，當時太守，賓從俱賢。到如今井邑，歌吹喧闐。花下紅妝賣酒，時相遇、曲水橋邊。誰知道，山城父老，重見中興年。
滿庭芳
作者：王庭珪
朝代：宋

東閣官梅，玉欄朱檻，未如山館疏籬。水邊竹外，斜出兩三枝。最好西湖月下，林處士、著意吟時。何須說，揚州舊日，何遜更能詩。誰知。深雪裡，玉妃粲粲，初下瑤池。笑人間春色，只在桃蹊。紫燕黃鸝解語，來時但、青實離離。爭知道，調羹附鼎，終得近丹墀。
滿庭芳
作者：王庭珪
朝代：宋

頹玉成山，傾江作酒，醉來莫問升沈。少年狂怪，應笑老婆心。也會東塗西抹，行穿過、柳陌花陰。誠何用，腰龜左顧，猶待鑄黃金。如今。回首處，青樓縹緲，朱箔重深。嘆江海飄零，離恨難禁。好在銅梁玉壘，將軍騎、他日重臨。歸來看，文君未老，相對撫鳴琴。
漁父詞
作者：王庭珪
朝代：宋

冥冥江雨濕蓑衣，夜上高巖宿翠微。
夢斷一聲烟草綠，遙聞款乃扣舷歸。
点绛唇·春入西园
作者：王庭珪
朝代：宋
体裁：词

春入西园，数重花外红楼起。倚阑金翠。人在非烟里。风月佳时，蓬岛开平地。笙歌沸。画桥灯市。一夜惊桃李。
点绛唇·玉漏春迟
作者：王庭珪
朝代：宋
体裁：词

玉漏春迟，铁关金锁星桥夜。暗尘随马。明月应无价。天半朱楼，银汉星光射。更深也。翠娥如画。犹在凉蟾下。
点绛唇·花外红楼
作者：王庭珪
朝代：宋
体裁：词

花外红楼，当时青鬓颜如玉。淡烟残烛。醉入花间宿。白发相逢，犹唱当时曲。当时曲。断弦难续。且尽杯中醁。
牵牛
作者：王庭珪
朝代：宋

一泓天水染铢衣，生怕红埃透日蜚。
急整离离苍玉佩，晓云光裏渡河归。
牽牛
作者：王庭珪
朝代：宋

一泓天水染銖衣，生怕紅埃透日蜚。
急整離離蒼玉珮，曉雲光裏渡河歸。
王主簿清暑閣
作者：王庭珪
朝代：宋

冒暑貪程作熱官，何如避暑得清安。
輕陰畫出三湘境，爽氣能爲六月寒。
自有薫風生屋角，不須纖手捧冰盤。
闌干半倚紅塵外，卧聽江聲瀉碧湍。
王主簿清暑阁
作者：王庭珪
朝代：宋

冒暑贪程作热官，何如避暑得清安。
轻阴画出三湘境，爽气能为六月寒。
自有薫风生屋角，不须纤手捧冰盘。
阑干半倚红尘外，卧听江声泻碧湍。
王修华画像赞
作者：王庭珪
朝代：宋
体裁：赞

不冠不束，真被褐而怀玉。眼如曳电，光掣岩谷。不为燕颔虎头，万里飞而食肉。幅巾飘然，如五柳先生。宁终身为县令，而无求于世俗。挥麈尘埃之外，遗物离人，而立于独。
王岩老携诗见访诗未究雪下索余作诗赠之·其一
作者：王庭珪
朝代：宋
体裁：七言绝句

扣门有客怀珠玉，被褐长吟坐晚晖。雪打窗扉忽惊起，还将破帽盖头归。
王岩老携诗见访诗未究雪下索余作诗赠之·其二
作者：王庭珪
朝代：宋

君归大酉峰前住，岁晚枫丹蕉叶黄。
试访酉阳岩石裏，秦人逸兴未应亡。
王巖老攜詩見訪詩未究雪下索余作詩贈之·其一
作者：王庭珪
朝代：宋

扣門有客懷珠玉，被褐長吟坐晚暉。
雪打窗扉忽驚起，還將破帽蓋頭歸。
王巖老攜詩見訪詩未究雪下索余作詩贈之·其二
作者：王庭珪
朝代：宋

君歸大酉峰前住，歲晚楓丹蕉葉黄。
試訪酉陽巖石裏，秦人逸興未應亡。
王舍人生辰作
作者：王庭珪
朝代：宋

己巳四月二十四，甲子夜半天門開。
是時羣星環北斗，一星謫墮人間來。
星精爲人不易得，千年孕秀方呈才。
筆扛龍門百斛鼎，家傳鳯閣通銀臺。
螭頭獻納近日月，論事力取天顔回。
中興文武收髦俊，願公急起乘風雷。
野人指山祝公壽，事業亦與山崔嵬。
金房難老自有訣，銀編紫筆磨松煤。
王舍人生辰作
作者：王庭珪
朝代：宋

己巳四月二十四，甲子夜半天门开。
是时羣星环北斗，一星谪堕人间来。
星精为人不易得，千年孕秀方呈才。
笔扛龙门百斛鼎，家传鳯阁通银台。
螭头献纳近日月，论事力取天颜回。
中兴文武收髦俊，愿公急起乘风雷。
野人指山祝公寿，事业亦与山崔嵬。
金房难老自有诀，银编紫笔磨松煤。
瓯阳广明病中觅酒
作者：王庭珪
朝代：宋
体裁：七言绝句

满径蓬蒿贫不病，一区寂寞奈愁何。杜门芳草长杨赋，可是无人载酒过。
甌陽廣明病中覓酒
作者：王庭珪
朝代：宋

滿徑蓬蒿貧不病，一區寂寞奈愁何。
杜門芳草長楊賦，可是無人載酒過。
生日周公予惠詩次韻
作者：王庭珪
朝代：宋

皇天何時生此漢，六十年前歳遇庚。
不使聲名驚四海，未教文陣掃千兵。
如今只作癡頑老，晚節猶干造化情。
每辱雕章勤剪拂，勝驅斗酒下愁城。
生日周公予惠诗次韵
作者：王庭珪
朝代：宋

皇天何时生此汉，六十年前歳遇庚。
不使声名惊四海，未教文阵扫千兵。
如今只作痴顽老，晚节犹干造化情。
每辱雕章勤剪拂，胜驱斗酒下愁城。
用前韵赠别子家
作者：王庭珪
朝代：宋
体裁：七言律诗

西掖篇章自一门，君能祖袭有殊勋。风流前代黄花句，梦想当年紫凤文。月下长吟成独唱，壁间强咏共谁分。江头惜别多新咏，秃笔犹堪殿后军。
用前韵赠欧阳公制
作者：王庭珪
朝代：宋
体裁：古风

垂髫与君与折节，初学吟诗开又切。君仍抵掌能剧谈，至今涛澜翻颊舌。人生读书须五车，要当赤手捕长蛇。不然是事且略置，时过松窗煮雪芽。
用前韵酬丰之
作者：王庭珪
朝代：宋
体裁：七言律诗

每烦书札问平安，落纸遥知笔管斑。塞北未闻轻解甲，江南应得饱看山。荒村但有两三户，广厦何由千万间。他日溪边寻我去，钓船刺入蓼花湾。
用前韵酬清首座
作者：王庭珪
朝代：宋

寺寄他乡客，家居何处僧。
一盂钟后饭，数盏夜深灯。
出井初无索，斵轮还中绳。
拟心观此境，阶级已成层。
用前韻贈别子家
作者：王庭珪
朝代：宋

西掖篇章自一門，君能祖襲有殊勳。
風流前代黄花句，夢想當年紫鳳文。
月下長吟成獨唱，壁間強詠共誰分。
江頭惜别多新詠，秃筆猶堪殿後軍。
用前韻贈歐陽公制
作者：王庭珪
朝代：宋

垂髫與君與折節，初學吟詩開又切。
君仍抵掌能劇談，至今濤瀾翻頰舌。
人生讀書須五車，要當赤手捕長蛇。
不然是事且略置，時過松窗煮雪芽。
用前韻酬清首座
作者：王庭珪
朝代：宋

寺寄他鄉客，家居何處僧。
一盂鐘後飯，數盞夜深燈。
出井初無索，斵輪還中繩。
擬心觀此境，階級已成層。
用前韻酬豐之
作者：王庭珪
朝代：宋

每煩書札問平安，落紙遙知筆管斑。
塞北未聞輕解甲，江南應得飽看山。
荒村但有兩三戶，廣廈何由千萬間。
他日溪邊尋我去，釣船刺入蓼花灣。
用朱希真韵寄葛主簿
作者：王庭珪
朝代：宋
体裁：五言律诗

闻道石壕吏，今犹夜捉人。徒烦移簿领，何计静烟尘。痛哭声连野，椎敲疮满身。催科君正拙，宁不动悲辛。
用朱希真韻寄葛主簿
作者：王庭珪
朝代：宋

聞道石壕吏，今猶夜捉人。
徒煩移簿領，何計靜烟塵。
痛哭聲連野，椎敲瘡滿身。
催科君正拙，寧不動悲辛。
留别黄子默
作者：王庭珪
朝代：宋

回瞻人在斗南边，目断湘中万里天。
驱马又过衡岳寺，携家却上洞庭船。
江湖足了平生事，文字岂徒今世传。
不共离亭一罇酒，行看待我着归鞭。
留别黄子默
作者：王庭珪
朝代：宋

回瞻人在斗南邊，目斷湘中萬里天。
驅馬又過衡嶽寺，攜家却上洞庭船。
江湖足了平生事，文字豈徒今世傳。
不共離亭一罇酒，行看待我著歸鞭。
癸未春被召东山益老来贺曰赵州八十犹行脚以诗答之云
作者：王庭珪
朝代：宋

八十心犹未悄然，横担拄杖布行纒。
都城游徧归来日，却使谁还汤水钱。
癸未春被召東山益老來賀曰趙州八十猶行脚以詩答之云
作者：王庭珪
朝代：宋

八十心猶未悄然，横擔拄杖布行纒。
都城遊徧歸來日，却使誰還湯水錢。
登唐兴寺上方
作者：王庭珪
朝代：宋

三入唐兴寺裏宿，闭门风雨云垂屋。
今朝披雾立山椒，始识唐兴真面目。
登唐興寺上方
作者：王庭珪
朝代：宋

三入唐興寺裏宿，閉門風雨雲垂屋。
今朝披霧立山椒，始識唐興真面目。
登滕王閣二首·其一
作者：王庭珪
朝代：宋

翼軫南邊第一州，滕王高閣枕江流。
天提日月東南走，地闢山川晝夜浮。
午後朱簾捲斜照，更深白水自明樓。
當時帝子鳴鑾後，歌舞重翻又幾秋。
登滕王閣二首·其二
作者：王庭珪
朝代：宋

滕王歌舞今千載，彷彿鳴鑾度綺窗。
尚有殘霞伴孤鶩，時聞晚唱下長瀧。
危欄傑棟臨無地，翠嶺層陰落半江。
欲詠朱簾捲山雨，含毫自覺寸心降。
登滕王阁二首·其一
作者：王庭珪
朝代：宋

翼轸南边第一州，滕王高阁枕江流。
天提日月东南走，地闢山川昼夜浮。
午后朱帘捲斜照，更深白水自明楼。
当时帝子鸣銮后，歌舞重翻又几秋。
登滕王阁二首·其二
作者：王庭珪
朝代：宋
体裁：七言律诗

滕王歌舞今千载，彷佛鸣銮度绮窗。尚有残霞伴孤鹜，时闻晚唱下长泷。危栏杰栋临无地，翠岭层阴落半江。欲咏朱帘捲山雨，含毫自觉寸心降。
盛暑中黄子余主簿携双井茶见访
作者：王庭珪
朝代：宋

痛饮元非避暑方，又无金盌汲寒浆。
忽逢佳士携新茗，来坐竹阴移晚凉。
幽处小窗花木好，吟余清论齿牙香。
君家句法谁能似，煎出车声遶九肠。